Die term landmerk word tans gebruik om na maklik herkenbare monumente, geboue of ander strukture te verwys. Landmerke is normaalweg 'n toeriste-attraksie, siende dat hulle gewoonlik noemenswaardige fisiese kenmerke het of van geskiedkundige belang is. Sommige landmerke is natuurlik, soos watervalle of berge, terwyl ander mensgemaak is. Die term "landmerk" kan ook gebruik word om te verwys na 'n baken wat gebruik word tydens navigasie. Bekende landmerke in die wêreld sluit die volgende in: Die Parthenon in Athene, Griekeland. Die Egiptiese piramides. Die Eiffel-toring in Parys, Frankryk. Die Sydney-opera in Sydney, Australië. Die Kolosseum in Rome, Italië. Big Ben in Londen, Engeland. Die Taj Mahal in Agra, Indië. Uluru in Sentraal-Australië. Christus die Verlosser, 'n standbeeld in Rio de Janeiro, Brasilië. Die Golden Gate-brug by San Francisco, Kalifornië. Die Groot Muur in China. Die Petronas-torings in Kuala Lumpur. Stonehenge, in Wiltshire in die Verenigde Koninkryk Die Grand Canyon in Arizona in die VSA. Rapa Nui-nasionale park op Paaseiland. Die Skewe Toring van Pisa in Pisa, Italië.


MIPS, of Miljoen Instruksies Per Sekonde, is 'n meeteenheid wat in informatika gebruik word om die werklike verwerkingsspoed van 'n rekenaar se sentrale verwerkingseenheid aan te wys. Hierdie artikel is ’n saadjie. Voel vry om Wikipedia te help deur dit uit te brei.


'n Beursineenstorting is 'n skielike en dramatiese afname in die waarde van aandele regdeur 'n aandelebeurs. Ineenstortings word net soveel deur paniek aangevuur as deur werklike onderliggende ekonomiese faktore. Sulke ineenstortings volg dikwels op spekulatiewe groei in aandelpryse. Beursineenstortings is 'n sosiale verskynsel waar die eksterne ekonomiese gebeure in samehang met die gedrag van die deelnemers en die sielkunde waar negatiewe voorspellings self verwesenlik word deurdat die verkoop van aandele ander deelnemers ook noop om te verkoop en sodoende die negatiewe siening verder versterk. Beursineenstortings vird gewoonlik onder die volgende toestand plaas: 'n Verlengde tydperk van stygende aandeelpryse en buitensporige ekonomiese optimisme, 'n Mark waar die prys-tot-verdienste verhoudings die langtermyn gemiddeldes oorskry en Die gebruik van skuld deur markdeelnemers. Daar is nie 'n spesifieke definisie van 'n ineenstorting nie maar die term word gewoonlik toegepas wanneer 'n indeks van 'n aandelemark verskeie dubbelsyfer persentasieverliese in enkele dae ondergaan. Ineenstortings word gewoonlik onderskei van beermarkte deur paniekverkope en skielike, dramatiese prysdalings. Beermarkte is tydperke waar die aandeelpryse geleidelik daal en word gewoonlik in terme van maande of jare gemeet.


'n Kabelstutbrug of kabelbrug is 'n brug wat bestaan uit een of meer kolomme (ook genoem torings) met kabels daaraan verbind om die dek van die brug te ondersteun. Daar bestaan twee hoofsoorte kabelstutbrûe: Die harp-ontwerp waar die kabels byna parallel geheg word deur die kabels op verskeie punte op die toring vas te heg sodat die hoogte van die hegpunt bykans dieselfde is as die afstand van die toring tot by die hegpunt aan die dek. Die waaier-ontwerp waar al die kabels bo-oor die toring gespan word. Die kabelstut-ontwerp is die optimum vir 'n bruglengte tussen dié van 'n kantelbrug en 'n hangbrug. Vir hierdie bruglengte sou 'n hangbrug veel meer kabel vereis het, terwyl 'n kantelbrug baie meer materiaal sou vereis wat dit 'n beduidend swaarder brug sou maak. Daar mag egter uitsonderings wees na gelang van die spesifieke omstandighede. Kabelstutbrûe kan teruggespoor word tot die ontwerp van 'n houtbrug in 1784 deur 'n duitse timmerman C.T. Loescher.


FHM is 'n internasionale tydskrif wat maandeliks gepubliseer word. Die afkorting FHM staan vir For Him Magazine. Die Suid-Afrikaanse uitgawe van FHM word deur Uppercase Media uitgegee. Die tydskrif se teikenmark is mans tussen 18 en 30 jaar. Hulle publiseer hoofsaaklik artikels oor: Rolprente Rekenaarspeletjies Musiek Motors Mode Die vroulike skoonheid Onderhoude, veral met modelle Wikimedia Commons het meer media in die kategorie FHM. (en) FHM se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


VfV Borussia 06 Hildesheim is 'n sokkerklub uit Hildesheim in die deelstaat Neder-Sakse in Duitsland. Die huidige klub het op 1 Julie 2003 ontstaan met die samesmelting van die sokkerafdeling van VfV Hildesheim met die sokkerafdeling van SV Borussia 06 Hildesheim. VfV Hildesheim het op 22 September 1945 ontstaan as die samesmelting van 18 klubs wat na die Tweede Wêreldoorlog deur die Geallieerdes ontbind is, naamlik Arbeiter Turn- und Sportverein "Vorwärts" von 1895, Freie Turnerschaft Moritzberg von 1904, Fußballverein "Britania" von 1904, Fußballclub "Preußen" von 1907 (later as "Hildesheim 07" herdoop), Freie Schwimmer von 1913, Freie Sportliche Vereinigung von 1918, Verein für Rasenspiele von 1920, Hildesheimer Sportverein von 1927, Turnklub von 1930, Radsportverein "Hildesia" von 1932, Sportverein "Jungborn", Radfahrverein "Fahr Wohl", Radfahrverein "Schwalbe", Freie Kegler, Kraftsportverein "Frisch Auf", Boxfreunde, Arbeiter-Kegler Ortsgruppe Hildesheim en Kanuklub "Möwe".


Hier volg 'n lys van dorpe en stede in Ivoorkus waarvan die name verander is: N'Gokro → Yamoussoukro (~1965) Santo André → Sassandra Hierdie artikel is ’n saadjie. Voel vry om Wikipedia te help deur dit uit te brei.


Hydrocynus is 'n genus van visse wat aan die familie Alestidae behoort. Die genus sluit die bekende tiervisse in. Die naam beteken water hond. Die genus is jagters en karnivore. Daar is vyf spesies wat tot die genus hoort en slegs een spesie kom in Suider-Afrika voor. Hydrocynus brevis Hydrocynus forskahlii Hydrocynus goliath Hydrocynus tanzaniae Hydrocynus vittatus - Tiervis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Hierdie artikel is ’n saadjie. Voel vry om Wikipedia te help deur dit uit te brei.


Karma and Effect is die tweede ateljee album deur die Suid-Afrikaanse alternatiewe rock-groep Seether. Die album is vrygestel op 24 Mei 2005 deur Wind-Up Records en is verwerk deur Bob Marlette. Die album het Platinum status wêreldwyd bereik, terwyl dit Goud status in Amerika en Kanada bereik het. "Because of Me" – 3:38 "Remedy" – 3:29 "Truth" – 3:52 "The Gift" – 5:36 "Burrito" – 3:53 "Given" – 3:48 "Never Leave" – 5:01 "World Falls Away" – 4:42 "Tongue" – 4:07 "I'm the One" – 2:51 "Simplest Mistake" – 5:30 "Diseased" – 3:42 "Plastic Man" – 3:55 "Kom Saam Met My" - 2:16 (Geheime snit) Shaun Morgan - Kitaar, stem Dale Stewart - Bas kitaar, agtergrond stem John Humphrey - Tromme Pat Callahan - Kitaar


Masunga is 'n dorp in Botswana. Die dorp is ook die hoofstad van die Noord-Oos distrik. Wikimedia Commons het meer media in die kategorie Masunga. Hierdie artikel is ’n saadjie. Voel vry om Wikipedia te help deur dit uit te brei.


Pous Sergius kan verwys na 'n aantal pouse van die Rooms-Katolieke Kerk nl: Pous Sergius I (687 – 701). Pous Sergius II (844 – 847). Pous Sergius III (904 - 911) Pous Sergius IV (1009 – 1012).


Montreal is 'n nie-geïnkorporeerde gebied in die Camden-distrik van die Amerikaanse deelstaat Missouri, sowat tien myl van Camdenton af aan die Roete 7 geleë. Hierdie artikel is ’n saadjie. Voel vry om Wikipedia te help deur dit uit te brei.


Dazjbog, Dazbog of Dazhdbog (Suid-Slawies Dabog of Dajbog, Tsjeggies Dažbog, Pools Dadzbóg of Dadźbóg, Serwies Дажбог/Dažbog) was een van die hoofgode van die Slawiese mitologie, waarskynlik ’n songod en moontlik ’n kultuurheld. Hy is een van die outentieke Slawiese gode wat in verskeie Middeleeuse manuskripte genoem word, en een van ’n paar gode wat deur al die Slawiese volke aanbid is. Dazjbog word in die Russiese Primêre Kronieke, ’n geskiedenis van die vroeë Kiëf-Roes, genoem as een van die sewe gode waarvan grootprins Wladimir die Grote standbeelde voor sy paleis laat oprig het in 980, toe hy die troon bestyg het. Die naam word ook genoem in die Ipatijef-kronieke en in die Middeleeuse Russiese epiese Verhaal van Igor se veldtog. Hoewel hierdie Middeleeuse dokumente uit die Oos-Slawiese gebied kom, het soortgelyke name in Wes- en Suid-Slawiese bevolkings voorgekom. Veral interessant is die Serwiese god Dabog of Dajbog. Die meeste moderne mitologie-kenners neem as vanselfsprekend aan dat dit dieselfde karakter is as die Oos-Slawiese Dazjbog/Dazbog, ook bekend as Hromi Daba, wat in volksverhale beskryf word as ’n lelike duiwel-meester wat oor die onderwêreld regeer.


Byebrood of byestuifmeel is die hoofbron van voedsel vir meeste heuningbye en hulle larwes. Byebrood bestaan uit heuning en stuifmeel wat versamel is deur die werkerbye. 'n Onlangse studie van byebrood het aangetoon dat dit 188 soorte fungus en 29 soorte bakteria bevat. Byebrood word ook soms na verwys as ambrosiayn. Byebrood word gebruik in natuurgeneeskundige medisyne en as 'n voedingsbron, alhoewel blootstelling allergiese of anafilaktiese reaksies by sekere mense kan veroorsaak. Wong, Cathy Bee Pollen http://altmedicine.about.com/cs/herbsvitaminsa1/a/Bee_Pollen.htm 2 Februarie 2005 Black, Jacquelyn G. (2004). Microbiology. John Wiley and Sons. ISBN 0-471-42084-0. Oxford Canadian Dictionary, Verklarende Afrikaanse Woordeboek Apitherapy News Hierdie artikel is oorspronklik vertaal vanaf die Engelse Wikipedia-artikel, Bee bread. Hierdie artikel is ’n saadjie. Voel vry om Wikipedia te help deur dit uit te brei.


PayPal Holdings Inc., wat as PayPal handel dryf, is 'n Amerikaanse maatskappy wat wêreldwye aanlyn-betalings en aanlyn-oorbetalings bedryf en dien as 'n elektroniese alternatief vir tradisionele betaalmetodes soos tjeks en geld bestellings. Die maatskappy funksioneer as 'n betalings-fasiliteerder vir aanlynwinkels, veilingswebwerwe en baie ander kommersiële gebruikers, waarvoor dit 'n fooi hef in ruil vir voordele soos een-kliek-transaksies en wagwoordgeheue. Dit is in Desember 1998 deur Elon Musk, Ken Howery, Luke Nosek, Max Levchin en Peter Thiel gestig nadat Musk se X.Com en Levchin, Thiel en Nosek se Confinity saamgemelt het om PayPal te vorm. PayPal is deur eBay op 3 Oktober 2020 bekom vir 'n waarde van $1.5 miljard. Met behulp van PayPal kan mens betalings vanaf 'n bankrekening of kredietkaart na 'n epos-adres op die Internet maak. Mens kan ook geld vanaf ander gebruikers ontvang of geld oorplaas na jou persoonlike bankrekening toe. PayPal was in 1998 begin as Confinity, 'n maatskappy wat sekuriteits-sagteware ontwikkel het vir handtoestelle soos selfone.


Die Luftwaffe is die Duitse Lugmag. Die Luftwaffe is aanvanklik in 1910 gestig onder die naam Luftstreitkräfte. Hoewel Duitsland die eerste land in die wêreld was wat 'n lugmag besit het, is dit amptelik nie die oudste in die wêreld nie, omrede dit twee keer ontbind is, na beide die wêreldoorloë. Wikimedia Commons het meer media in die kategorie Luftwaffe. (de) Die Stärke der Streitkräfte (21 Augustus 2014)


’n Bronadres (afgekort BA maar die Engelse URL word algemeen gebruik) ((en) Uniform Resource Locator) is ’n etiket wat na ’n inligtingsbron, soos byvoorbeeld ’n webbladsy of ’n ander lêer, verwys. ’n URL bestaan uit die volgende onderdele: die protokol. die magtiging, soos ’n gebruikersnaam en wagwoord. die domeinnaam. die poortnommer. die padnaam. ’n navraagstring. ’n fragmentidentifiseerder. Die opbou van ’n URL is vir die meeste protokolle as volg: h t t p : ⏟ p r o t o k o l / / u s e r : p a s s ∂ v o o r b e e l d . c o m : 992 ⏟ o u t o r i t e i t / d i e r / v o e l s ⏟ p a d n a a m ? s o o r t = s e e m e e u ⏟ n a v r a a g # v l e r k e ⏟ f r a g m e n t


Hoërskool Zwaanswyk is 'n voormalige Afrikaansmedium hoërskool in die Kaapstadse voorstad Retreat. Die skool bied onderrig in hoofsaaklik Engels aan 'n multikulturele leerdergemeenskap, waarvan driekwart uit die voorstede Retreat, Steenberg en Lavender Hill kom. Die skool se verwante laerskool is Zwaanswyk Akademie, hoewel sommige leerders van Laerskool Paul Greyling in Vishoek tradisioneel ook die skool bygewoon het. Die leerdertal was 461 in 2008, 'n drastiese toename sedert die invoer van Engels as onderrigmedium. In daardie jaar was daar van gr. 10 tot 12 179 leerders, almal Afrikaans, maar in graad agt en nege, waarin Engels trapsgewys ingevoer word, altesaam 282, van wie na raming tweederdes Engels was. Teen 2011 het die totale leerdertal tot 557 toegeneem. In die hoogste drie grade het 98 leerders Afrikaans as huistaal geneem vergeleke met 183 Engels-huistaal. In 2012 het die totale leerders toegeneem tot 566 en in 2013 tot 600. In die drie hoogste grade het 222 leerders in 2012 Engels as huistaal geneem, vergeleke met 89 Afrikaans. In 2013 was dit 264 Engels-huistaal vergeleke met 41 Afrikaans-huistaal, van wie 38 in gr. 12 was, 3 in gr.


Danie Craven (1910–1993), beter bekend as Danie Craven of Dok Craven, was 'n voormalige Suid-Afrikaanse rugbyspeler wat lewenslank aan die spel rugby toegewyd was. Hy het vir die Westelike Provinsie, Oostelike Provinsie, Noord-Transvaal en Springbokke uitgedraf en was een van Suid-Afrika se beste en bekendste rugby-administrateurs. Hy was Suid-Afrika se negentiende Springbokkaptein (in 4 toetse). Daarnaas het hy die Springbokke tussen 1949 en 1956 afgerig en was hy van 1956 tot 1992 president van die Suid-Afrikaanse Rugbyraad. As Springbokafrigter was hy een van die mees suksesvolle afrigters van alle tye. Meer as 20 boeke oor rugby het uit sy pen verskyn. Rugbystadions in Stellenbosch en Burgersdorp, asook die jaarlikse nasionale o.18-skolerugbyweek is na hom genoem. Daniël Hartman Craven is op 11 Oktober 1910 in Lindley, Suid-Afrika as die derde van sewe kinders gebore. Hulle was ses seuns en een dogter, Myra, wie ook die jongste was. Sy pa het op 18 in die Anglo-Boereoorlog teen die Britte geveg en is in 'n Britse konsentrasiekamp geïnterneer. Hy is in 1938 getroud met Beyera Hayward, dogter van George Hayward LP.


Bankdruk (Engels: Bench press) is 'n oefening waarby 'n bepaalde weerstand of gewig vanuit 'n lêende posisie op 'n spesiale bank opgestoot word. Bankdruk is een van die sportsoorte wat tydens die Paralimpiese Spele beoefen word. Gewigoptel, soortgelyke oefening wat vanuit 'n staanposisie beoefen word Wikimedia Commons het meer media in die kategorie Bankdruk. Hierdie artikel is ’n saadjie. Voel vry om Wikipedia te help deur dit uit te brei.


Newton se bewegingswette bestaan uit drie natuurwette wat 'n direkte verwantskap verskaf tussen die krag wat op 'n liggaam uitgeoefen word en die beweging van daardie liggaam. Hulle is eerste deur Sir Isaac Newton saamgestel in sy werk Philosophiae Naturalis Principia Mathematica (1687). Die wette vorm die basis vir klassieke meganika en Newton het dit self gebruik om baie waarnemings oor die beweging van fisiese voorwerpe te verduidelik. In die derde volume van die teks het hy aangetoon hoe hierdie wette saam met sy universele swaartekragwet Kepler se planetêre bewegingswette kon verklaar. Die tradisionele uitdrukking van die drie wette lui as volg: 'n Fisiese liggaam sal in rus bly of aanhou om teen 'n konstante snelheid te beweeg tensy 'n netto krag daarop uitwerk. Die netto krag op 'n liggaam is gelykstaande aan sy massa vermenigvuldig met sy versnelling. Vir elke aksie is daar 'n gelyke en teenoorgestelde reaksie. Newton se bewegingswette beskryf die versnelling van partikels met massa. In moderne taal kan die wette as volg uitgedruk word: Eerste Wet As geen netto krag op 'n partiekel uitgeoefen word nie, dan is dit moontlik om 'n stel verwysingsraamwerke te kies (die traagheidsverwysingsraamwerke) soos waargeneem vanaf die partiekel in beweging waar die partiekel beweeg sonder enige verandering in snelheid.


PSV (Philips Sport Vereniging) is 'n professionele sokkerklub in Eindhoven wat op 31 Augustus 1913 as sportvereniging vir Philips se werknemers gestig is. Die span se tuisveld is die Philips Stadion (kapasiteit: 35 000 sitplekke). PSV is al 24 keer as die kampioen van Nederland gekroon. Hulle het ook in 1988 die Europa-beker gewen en negen keer die nasionale beker huis toe geneem. Sedert seisoen 2013/14 speel hulle tweede span in die Eerste divisie (die tweede nasionale afdeling). Kampioen Nederland (24) 1928/29, 1934/35, 1950/51, 1962/63, 1974/75, 1975/76, 1977/78, 1985/86, 1986/87, 1987/88, 1988/89, 1990/91, 1991/92, 1996/97, 1999/00, 2000/01, 2002/03, 2004/05, 2005/06, 2006/07, 2007/08, 2014/15, 2015/16, 2017/18 (naaswenner (14): 1940/41, 1961/62, 1963/64, 1976/77, 1981/82, 1983/84, 1984/85, 1989/90, 1992/93, 1995/96, 1997/98, 2001/02, 2003/04, 2012/13) KNVB-Beker (9) 1950, 1974, 1976, 1988, 1989, 1990, 1996, 2005, 2012 (naaswenner (8): 1932, 1939, 1969, 1970, 1998, 2001, 2006, 2013) Johan Cruijff Schaal (8) 1992, 1996, 1997, 1998, 2000, 2001, 2003, 2008 (naaswenner (5): 1991, 2002, 2005, 2006, 2007) Champions League (1) 1988 UEFA-beker (1) 1978 Wêreld-beker (naaswenner (1): 1988) Europese Supercup (naaswenner (1): 1988) Mark van Bommel Coen Dillen Ruud Gullit Willy van der Kuijlen Ruud van Nistelrooij Romario Ronaldo Jan Vennegoor of Hesselink Dick Advocaat Guus Hiddink Kees Rijvers Bobby Robson


St Georges Terrace is die hoofstraat van Perth in Australië. Die straat loop parallel aan die Swanrivier en is 'n hooftoegangsroete deur die sentrale sakekern. Vanweë die feit dat die straat saamval met die heersende westelike winde (die Fremantle doctor) is die windsnelhede in die straat dikwels baie hoog. Die westelike eindpunt is by die Barracks Arch en die oostelike eindpunt sluit aan by Adelaide Terrace by die kruising met Victoria laan. St Georges Terrace is vernoem na die St George Katedraal. Oorspronklik het 'n groot deel van die straat die huise van die kerkamptenare en klerke van die katedraal se koor bevat. Sommige van hierdie huise bestaan steeds (onder andere The Deanery), maar die oorgrote meerderheid van hierdie huise is in die 1960's gesloop. Die hoof straat tussen Barrack Street en William Street het is in die 1930's en 1940's gekenmerk deur 'n eenvormige gebou-ontwerp en -hoogte. Die geboue is egter in die laat 1970's vervang met meer moderne en hoër geboue. Op die sypaadjie van die straat is 150 bronsplate gemonteer wat noemenswaardige persoonlikhede in die Wes-Australiese geskiedenis herdenk.


Dr. Corné (C.P.) Mulder is die voorsitter van die Vryheidsfront Plus se Grondwetlike Komitee. Hy behaal sy B.Iuris graad aan die Potchefstroomse Universiteit vir Christelike Hoër Onderwys in 1980, met Politieke Wetenskap en Internasionale Politiek as gekose hoofvakke. Hy voltooi 'n LLB graad in 1982 met onderskeidings in verskeie vakke. Daarna het hy navorsing by die Instituut vir Gevorderde Regsstudies van die Universiteit van Londen en die Max-Planck-Instituut für ausländisches öffentliches Recht und Völkerrecht, te Heidelberg, Duitsland gedoen. Hierdie navorsingsperiode was ondersteunend tot die voltooiing van 'n Doktorsgraad in Staatsreg (LLD) wat hy op die ouderdom van 26 in 1984 behaal het. Nadat hy in 1987 as prokureur van die Hooggeregshof toegelaat is, is hy op 29 Maart 1988 op 29 jarige leeftyd in 'n tussen-verkiesing vir die eerste keer as Parlementslid verkies. In 1989 word hy tydens die algemene verkiesing weer tot die Parlement verkies. Hy het die kiesafdeling Randfontein verteenwoordig. Hy was in Maart 1994 direk betrokke by die stigting van die Vryheidsfront, en word herkies as Parlementslid op 27 April 1994, op 2 Junie 1999, op 14 April 2004 en weer op 22 April 2009.


Aston Martin is die handelsnaam vir vinnige, duur sportmotors wat deur die gelyknamige Britse motormaatskappy vervaardig word. Die motors is onder andere bekend vir die gebruik daarvan in die vroeë James Bond-flieks. Aston Martins is bekend as klassieke statusmotors wat met die hand aanmekaar gesit word en van uiters hoë kwaliteit materiale gebou word. Die maatskappy is in 1913 deur Lionel Martin en Robert Bamford gestig. Tussen die Eerste en Tweede Wêreldoorloë het die firma 'n paar keer in en uit bedryf gegaan. Lionel Martin verlaat die maatskappy in 1926. Daarna is dit van die een persoon aan 'n volgende verkoop, totdat David Brown dit in 1947 gekoop het. Brown het ook Lagonda gekoop, en gebruik Lagonda-enjins in sy motors. Die Aston Martins wat tydens Brown se besit gebou is, het die letters "DB" in die naam gehad. In 1959 wen 'n Aston Martin die 24-uur wedren by Le Mans. Brown verkoop die maatskappy later en in die 1970's sukkel hulle om in bedryf te bly. Victor Gauntlett koop 'n deel van die maatskappy en hou dit met die verkoop van onderdele aan die gang.


Peggys Cove (wat in die tydperk tussen 1961 en 1976 ook as Peggy's Cove bekend gestaan het) is 'n klein dorp met 50 inwoners (2001) aan die oostelike oewer van St. Margaretsbaai (provinsie Nova Scotia, Oos-Kanada). Peggys Cove maak in administratiewe opsig deel uit van die Halifax Regional Municipality (HRM). Peggys Cove lê sowat 43 kilometer van Halifax se middestad af en behels een van die talle klein vissersgemeenskappe in die omtrek van die Chebucto-skiereiland. Die dorp is na die gelyknamige inham vernoem. Aangesien Peggy 'n bynaam vir Margaret is, is die dorpsnaam moontlik van St. Margaretsbaai afgelei. Die plaaslike volkskunde het 'n aantal alternatiewe etimologiese verklarings vir die pleknaam. Volgens sommige bewoners was Peggy die naam van 'n vroeë setlaar. Ander glo sy was die oorlewende van 'n skeepswrak wat ná haar redding niks meer oor haar vroeëre lewe kon onthou nie - nie eens haar naam nie. Die gesin, wat haar aangeneem het, het haar Peggy genoem. Die dorp is in 1811 gestig toe die Provinsie Nova Scotia 800 akkers land aan ses gesinne van Duitse afkoms toegeken het.


Die term Tomsk kan verwys na: Tomsk (stad), ’n stad in die Russiese Federasie. Tomsk (oblast), ’n deelgebied in die Russiese Federasie.


Ganesha of Ganesja (Sanskrit: गणेश; luister (hulp·inligting)), wat ook as Ganapati en Winajaka bekend staan, is een van die bekendste en mees geliefde Hindoegode. Sy gelykenis word oral in Indië aangetref en alle Hindoe-affiliasies aanbid hom. Sy aanbidding is nie tot Hindoes en Indië beperk nie, maar kom wydverspreid voor, ook onder Djainas en Boeddhiste. Ganesha word maklik uitgeken as die god met 'n olifantkop. Hy word oor die algemeen aanbid vir die wegneem van hindernisse en as die heer van beginpunte en van hindernisse (Wignesja, Wignesjwara), asook beskermheilige van die kunste en wetenskappe en die deva (god) van intellek en wysheid. Hy word vereer aan die begin van rituele en seremonies en word opgeroep as die beskermer van letterkunde tydens skryfsessies. Verskeie geskrifte bevat mitologiese anekdotes wat met sy geboorte en dade verbind word en verduidelik sy eiesoortige ikonografie. Ganesha het in die 4de en 5de eeu tydens die Ghoepta-ryk as 'n afsonderlike godheid in ’n duidelik herkenbare vorm ontwikkel, en het eienskappe van Vediese en voor-Vediese voorgangers geërf.


Arara is 'n dorp in die Brasiliaanse deelstaat Paraíba. Dit is geleë op die koördinate 06°49'40″S, 35°45'28″W sowat 142 km vanaf João Pessoa. Amptelike webwerf van Arara


Patrick John (Paddy) Hillery (Iers-Gaelies: Pádraig Seán Ó hIrighile; Spanish Point, 2 Mei 1923 – Dublin, 12 April 2008) was 'n Ierse arts en politikus van die politieke party Fianna Fáil. Hy het in geneeskunde gestudeer aan die nasionale universiteit van Ierland, Dublin. Hy het gewerk as huisdokter. In 1951 het hy lid geword van die laerhuis (Dáil Éireann). Hy was 'n lid tot 1973. Van 1959 tot 1965 was hy minister van Onderwys. Van 1965 tot 1966 minister van Industrie en Handel en van 1969 tot 1973 minister van Buitelandse Sake. Hy het 'n belangrike rol gespeel in die onderhandelinge voor aansluiting van Ierland by die Europese Ekonomiese Gemeenskap. In 1973 het Ierland aangesluit. Van 1973 tot 1976 was hy lid van die Europese Kommissie. Van 1976 tot 1990 was hy president van Ierland. "Republic mourns a president". Belfast Telegraph (in Engels). 17 April 2008. Geargiveer vanaf die oorspronklike op 20 Oktober 2012. "Hillery laid to rest after State funeral". RTÉ News (in Engels). 16 April 2008. Geargiveer vanaf die oorspronklike op 24 Oktober 2012.


Aleksander III Aleksandrowitsj (Russies: Александр III Александрович) (Sint Petersburg, 26 Februarie 1845 — Liwadija, Krim, 20 Oktober 1894) was van 1881 tot 1894 keiser van Rusland. Aleksander was die tweede seun van Aleksander II by sy vrou, Maria Aleksandrowna (Marie van Hesse-Darmstadt). Hy was glad nie soos sy sagmoedige, liberale pa nie en nog minder soos sy verfynde, filosofiese, sentimentele grootoom Aleksander I. Ondanks ’n belangstelling in musiek en ballet was hy nie juis verfynd en statig nie. Sy manier van optrede was kortaf, sy manier van praat bot en reguit, sy gelaatstrekke grof en sy manier van beweeg traag. Hy het kroonprins geword met die skielike dood van sy oudste broer, Nikolaas, in 1865. Hy het toe begin om die beginsels van die reg en administrasie te bestudeer onder Konstantin Pobedonostsef, ’n professor aan die Moskouse Staatsuniversiteit. Op sy sterfbed het sy oudste broer die wens uitgespreek dat sy toekomstige bruid, prinses Dagmar van Denemarke, met sy opvolger trou. Op 9 November 1866 het Aleksander toe ook met haar getrou.


Die Groot Koraalrif (Engels: Great Barrier Reef) is die wêreld se grootste koraalrifstelsel, met meer as 2 900 indiwiduele riwwe en 900 eilande wat vir meer as 2 600 km ver strek oor 'n gebied van ongeveer 344 400 km2. Die rif is in die Koraalsee geleë langs die kus van Queensland in noordoos-Australië. Die Groot Koraalrif kan selfs vanuit die ruimte waargeneem word en is die wêreld se grootste struktuur wat deur lewende organismes gevorm is. Die koraalrifstruktuur bestaan uit en word opgebou deur miljarde klein organismes wat as koraalpoliepe bekend staan. Die Groot Koraalrif onderhou 'n groot verskeidenheid lewensvorme en is in 1981 as 'n Wêrelderfenisgebied verklaar. CNN het die rif in hul lys van die sewe natuurwonders van die wêreld ingesluit. 'n Groot deel van die rif word beskerm deur die Groot Koraalrifseepark, wat poog om die menslike impak soos oormatige visvang en toerisme te beperk. Ander omgewingsdrukke op die rif en sy ekostelsel sluit in die waterkwaliteit van aflope, klimaatsveranderinge wat met grootskaalse verbleiking van koraal gepaard gaan en die sikliese uitbrake van doringkroon seesterre. Australië het noordwaarts beweeg teen 'n tempo van 7 cm per jaar sedert die Senozoïese tydperk.


Wiel was 'n maandelikse Afrikaanse motortydskrif en die enigste Afrikaanse tydskrif wat die mark bedien het. Die laaste redakteur was Francois Rabe. Die Wiel is deur Ramsay Son & Parker (EDMS) uitgegee. Hulle is ook die uitgewers van die Engelse CAR-tydskrif. Wiel het op hulle webtuiste aangekondig dat hulle ná bykans 33 jaar hulle deure toemaak en dat die Februarie 2011-uitgawe die laaste uitgawe van die tydskrif sal wees. WIEL maak toe – vir altyd, [dooie skakel]. Laas besoek op 16 Februarie 2011. Wiel se voormalige tuisblad: Dit skakel nou na CARmag.co.za Hierdie artikel is ’n saadjie. Voel vry om Wikipedia te help deur dit uit te brei.


'n Selfoon of mobiele foon is 'n draagbare elektroniese toestel wat gebruik word vir mobiele stem- of datakommunikasie oor 'n netwerk van spesiale basisstasies wat in selle opgedeel is en GSM tegnologie gebruik. Selfone kan ook addisionele dienste en toebehore ondersteun soos SMS vir die stuur van teksboodskappe, e-pos, toegang tot die Internet en MMS vir die stuur van foto's en video's. Van die grootste selfoonvervaardigers sluit in: Nokia, Apple, BlackBerry, Alcatel, Siemens, Fujitsu, LG, Motorola, NEC, Panasonic, Philips, Samsung, Sanyo, Sharp, Sony Mobile (voorheen Sony Ericsson), en Toshiba. Die idee om selfone te ontwikkel het in 1947 ontstaan. In 1968 het twee maatskappye, naamlik AT&T en Bell Labs die idee verder geneem, en die stelsels ontwikkel wat nodig sou wees vir sellulêre kommunikasie. Later, in 1973 het Dr. Martin Cooper, die ware uitvinder van die mobiele selfoon, die eerste selfoonoproep gemaak. Cooper ('n bestuurder by Motorola), het sy opponent, Joel Engel, van Bell Labs geskakel.


Fiela se kind is 'n Afrikaanse rolprent wat op 12 Februarie 1988 vrygestel was. Die regisseur was Katinka Heyns en die draaiboek is deur Chris Barnard geskryf. Die rolprent is gebaseer op 'n roman met dieselfde naam geskryf deur Dalene Matthee. Die rolprent kan as 'n drama beskryf word. Shaleen Surtie-Richards as Fiela Marchelle Verwey as Nina sr. André Rossouw as Elias Dawid Minnaar as Benjamin sr. Jan Ellis as Benjamin jr. Annie Malan as Nina jr. Andrè Jakobus Visstert as mnr. Goldsbury Goliath Davids as Selling Komoetie Fiela se Kind vertel die storie van 'n wit seun wat deur 'n bruin familie grootgemaak word. 'God vergewe ons baie, maar God vergewe ons nie die kwaad wat ons 'n kind aandoen nie.' Aan die een kant van die berg, in die Lange Kloof, woon Fiela Komoetie, verknog aan haar hanskind – deur die Here aan haar 'toebetrou' een nag toe sy hom as driejarige gekry het waar hy voor haar deur staan en huil, 'n weggooilam. Aan die ander kant van die berg, in die Bos, woon die houtkapper Elias van Rooyen en sy vrou Barta, wie se driejarige kind weggeraak het.


Die Sestigers is die groep Afrikaanse skrywers, digters en dramaturge wie se debuut- en verdere werke in die 1960's die literêre weerstandsbeweging teen die Suid-Afrikaanse regering van die dag versinnebeeld het. Die prominentste romanskrywers van dié tydperk was Etienne Leroux, André P. Brink en Jan Rabie. Die vernaamste digters uit hierdie groepering was Ingrid Jonker en Breyten Breytenbach. Die bekendste dramaturge was Adam Small en Bartho Smit. Ander randfigure van hierdie periode was Karel Schoeman, Hennie Aucamp, Abraham H. de Vries en Henriette Grové. Die Dertigers en Veertigers -- te wete die groep literati wat in Afrikaans gedebuteer het tydens die dertiger- en veertigerjare van die twintigste eeu -- was hoofsaaklik digters. Hulle vernuwing was dat hul poësie nie meer ten doele gehad het om die Afrikaner-politiek kultureel te bedien nie, maar het die fokus na individualisme verskuif. Veral in die werk van D.J. Opperman is ook die kale, klipperige Afrika-landskap geïnkorporeer. Peter Blum debuteer in 1955 met 'n poësiebundel wat die werk van die Sestigers begin vooruitloop, deurdat hy die Suid-Afrikaanse samelewing deur die loep van parodie beskou.


Die Universiteit van Kaapstad of UK (Engels: University of Cape Town of UCT) is 'n universiteit geleë in Kaapstad, Suid-Afrika. Dit is die oudste universiteit in Suid-Afrika en is een van die voorste onderwys- en navorsingsinstellings in Afrika. Die universiteit het sowat 23 500 ingeskrewe studente, waarvan ongeveer 20% buitelanders is. Die UK is volgens Times Higher Education die 103de beste universiteit ter wêreld en is in daardie kategorie die enigste Afrika-universiteit om onder die voorste 200 instellings wêreldwyd geplaas te word. Die Financial Times het die UK se MBA-program in 2011 as die 60ste beste ter wêreld aangewys en dit as beste ter wêreld vir opvoedingsgeldwaarde benoem. Die Universiteit van Kaapstad is in 1829 as die Suid-Afrikaanse Kollege (destydse Zuid-Afrikaansch Anthenæum of South African College), 'n hoërskool vir seuns, gestig. Die Kollege het 'n klein tersiêre onderrigfasiliteit gehad. Dit het geweldig begin groei ná 1880 vanweë die ontdekking van goud en diamante in die noorde van die land wat tot 'n groter aanvraag na mynvaardighede gelei het en die instelling gevolglik die nodige finansiële hupstoot gekry het wat dit nodig gehad het om te groei.


Die Hardangerviool (Noors: Hardingfele) is 'n Noorse variant van die viool wat behalwe vir sy vier (soms vyf) melodiesnare nog oor vyf of meer resonansiesnare uit staal of messing beskik. Dit word soos by die historiese Viola d'amore onder die kam aangebring, en gee aan die instrument sy kenmerkende klank. Die Hardangerviool verskil van gewone viole ook ten opsigte van sy vlakker kam, wat dit moontlik maak om drie snare gelyktydig te slaan, en die ryk versierings wat dikwels streeksgebonde is. Die naam verwys na die oorsprongsgebied Hardanger. Die oudste Hardangerviool, wat bewaar gebly het, is in 1651 deur die leenheer Ole Jonsen Jaastad (1621-1694) in Ullensvang vervaardig en tans in die Historiese Museum van Bergen vertoon. In teenstelling met die meeste ander ou Hardangerviole beskik dit slegs oor twee resonansiesnare. Isak Nilssen Botnen (1669-1759), wat op die plaas Skaar in Hardanger gebore is, word as die "uitvinder" of vervaardiger van die moderne Hardangerviool. Sy viole het oor 'n wisselende aantal resonansiesnare beskik - meestal twee, maar soms ook tot by ses. Sowat vyftien van sy instrumente het bewaar gebly.


Waarskynlikheidsleer is 'n tak van wiskunde wat handel oor die analise van lukrake verskynsels. Die sentrale konsepte in waarskynlikheidsleer is stogastiese veranderlikes, stogastiese prosesse, en gebeurtenisse: wiskundige abstraksies van nie-deterministiese gebeurtenisse of gemete hoeveelhede wat óf eenmalig plaasvind óf oor 'n tydperk klaarblyklik lukraak ontwikkel. Alhoewel 'n enkele gooi van 'n munt of 'n dobbelsteen 'n stogastiese gebeurtenis is, toon herhaalde gooi pogings sekere statistiese patrone, wat bestudeer en voorspel kan word. Twee verteenwoordigende wiskundige resultate wat sulke patrone beskryf, is die wet van groot getalle en die sentrale limiet stelling. Waarskynlikheidsleer is 'n grondslag van statistiek en is belangrik vir baie menslike aktiwiteite wat die kwantitatiewe analise van groot datastelle raak. Waarskynlikheidsleer metodes is ook van toepassing op komplekse sisteme waar slegs gedeeltelike kennis van die sisteem se toestand bekend is; dit is b.v. die geval in statistiese meganika. 'n Groot ontdekking van twintigste eeuse fisika is die probabilistiese gedrag van natuurverskynsels op die atomiese vlak, wat beskryf word in kwantummeganika. Die wiskundige teorie van waarskynlikheid het sy oorsprong in pogings om kansspelle te analiseer.


Gipuzkoa (Spaans: Guipúzcoa, Baskies: Gipuzkoa) is 'n provinsie van die Outonome Gemeenskap van die Baskeland in Spanje. Dit word begrens deur die provinsies Biskaje in die weste en Álava in die suide, die Outonome gemeenskap van Navarra in die ooste, die Franse département Pyrénées-Atlantiques in die noordooste, en die Golf van Biskaje in die noorde. Dit is aan die oostelike punt van die Kanteberiese See aan die Baai van of Biskaje geleë en beskik oor 66 km kuslyn. Die provinsie se Atlantiese klimaat beteken dat die landskap oorwegend groen is. Die totale oppervlak van die provinsie is 1 980 km² wat beteken dat dit die kleinste provinsie in Spanje is. Die provinsie se bevolking is 682 977 (2002), waarvan omtrent 'n kwart in die hoofstad, San Sebastián, woon. Ander belangrike dorpe is Irun, Errenteria, Zarautz, Arrasate, Oñati, Éibar, Tolosa, Beasain en Pasaia. Gipuzkoa bestaan uit 'n reeks van ses byna parallelle valleie met ses ooreenkomstige riviere. Die belangrikste bevolkingssentra word aangetref waar die riviere in die see in vloei.


'n Suur is in daaglikse lewe 'n middel soos asyn of suurmelk wat 'n suur smaak het. In die chemie het die begrip suur en sy teendeel basis belangrike ontwikkelings deurgemaak en die definisie is in vier fases verander en verder verfyn. Volgens een van die definisies is 'n suur 'n stof wat in water opgeloste protone afstaan. Die negatiewe ioon wat oorbly word die suurres genoem. Metale soos yster, sink of magnesium los op in waterige oplossings van sure onder vrystelling van waterstofgas. Edelmetale soos goud, platinum en palladium los net op in sterk oksiderende oplossings soos gekonsentreerde swaelsuur, salpetersuur of koningswater. Die oplosproses word glad nie deur die suur protone bevorder nie. Mens kan vier verskillende teorieë oor sure en basisse onderskei Die suurstof-teorie van Lavoisier (einde 18e eeu) Dié teorie gaan uit van die gedagte dat suurstof nodig is om 'n suur te vorm. Sure (en basisse) word gesien as oksiede opgelos in water. Die (H+/OH-)-teorie van Arrhenius (middel 19e eeu) Die Arrheniusteorie beskou enige stof wat H+ kan afsplits in water as 'n suur en enige stof wat hidroksiedione OH- kan afsplits as basis.


Hilarius was die 46ste pous van die Rooms-Katolieke Kerk. Pous Hilarius is gebore op die eiland Sardinië. As aartsdeken tydens die pontifikaat van Pous Leo I het hy die veroordeling van Flavianus van Konstantinopel op die tweede konsilie van Efese in 449 sterk teengestaan. Op 19 November 461 volg hy Pous Leo I op en regeer tot sy dood op 29 Februarie 468. Hy word opgevolg deur Pous Simplicius. Die naam ‘Hilarius’ beteken 'die vrolike'. Pous Hilarius het die werk van sy voorganger en mentor Pous Leo I om die oppermag van die biskop van Rome in die Rooms-Katolieke Kerk vas te lê, voortgesit. Rusticus van Narbonne het sy aartsdeken Hermes as biskop aangestel sonder die toestemming van Pous Leo I. Hilarius het 'n sinode belê in 462 waarin Hermes as titulêr biskop bevestig is, maar nie sy magte as metropoliet kry nie. In 463 het Mamertus van Wene 'n biskop van Die gekonsekreer, hoewel die kerk volgens die besluit van Pous Leo I onder die jurisdiksie van die biskop van Arles geval het. Op Hilarius se bevel het Leontius van Arles 'n sinode byeengeroep om die saak te ondersoek.


Die Šventoji-rivier (letterlik "Die Heilige") is die langste rivier wat uitsluitlik op Litause grondgebied vloei en ook die grootste takrivier van die Neris. Die rivier ontspring in die Samanis-meer (Gražutė-streekpark, Noordoos-Litaue) en mond naby Jonava in die Neris uit. Die langste takrivier van die Šventoji is die Širvinta. Die Šventoji-rivier vloei onder meer deur die stede Anykščiai, Kavarskas en Ukmergė. In die Sowjet-tydperk is tussen 1963 en 1964 'n dam naby Kavarskas opgerig om die Nevėžis-rivier met water uit die Šventoji aan te vul, tog is hierdie dam intussen nie meer in gebruik nie aangesien sy onderhoud baie koste-intensief en oneffektief was. Die dam het daarnaas ook omgewingsregulasies van die Europese Unie verbreek. Die Antalieptė-dam, wat in 1959 ontstaan het, is die tweede grootste mensgemaakte meer in Litaue. Die Šventoji is vandag veral gewild by roeisport-entoesiaste. Gintautas Subačius: Nevėžio troškulys didėja, 19 Julie 2006, aanlyn beskikbaar: sekunde.lt Geargiveer 13 Julie 2013 op Wayback Machine grazute.lt: Ten kur prasideda Šventoji... Ander bronliteratuur Juozas Obelienius. Lietuvos TSR vandens turistų keliai (Waterroetes vir toeriste in die Litause SSR).


Bakersfield (voorheen Buena Vista) is 'n dorp in die Amerikaanse deelstaat van Kalifornië. Hierdie artikel is ’n saadjie. Voel vry om Wikipedia te help deur dit uit te brei.


Ethelbert (ca. 835 – 866) was van 860 tot met sy dood koning van Wessex en Kent. Hy was die derde oudste seun van koning Ethelwulf en het sy broer Ethelbald opgevolg. Tydens sy bewind is Kent deur die Vikings geplunder. Daar was ook invalle in Northumbrië en die Dene het tot by Winchester gevorder. Hy is in 865 op sowat 30-jarige ouderdom dood en is opgevolg deur sy broer Ethelred. Hierdie artikel is merendeels vertaal vanaf die Nederlandse Wikipedia-artikel nl:Ethelbert van Wessex Burke's Peerage & Gentry Geargiveer 28 Desember 2007 op Wayback Machine URL besoek op 7 September 2007


Gabriël van Dievoet, gebore in Brussel (1875-1934) was 'n skilder en decorateur Art Nouveau. Hy was die broer van argitek Henri van Dievoet. Hy is 'n afstammeling van die beeldhouer Peter van Dievoet. Henri van Dievoet Moira Lister Joseph Poelaert Hierdie artikel is ’n saadjie. Voel vry om Wikipedia te help deur dit uit te brei.


'n Myter, uit die Grieks μίτρα, 'kopband' of 'turban', of biskophoed , is 'n soort hooftoosisel wat vandag bekendstaan as die tradisionele, seremoniele hooftooisel van biskoppe en sekere abde in die Katolieke Kerk so wel as in die Anglikaanse nagmal, sommige Lutherse kerke en biskoppe en sekere ander kerklui in die Oosters-ortodokse Kerke, Oosterse-katolieke Kerke en die Oudortodokse Kerke. Hierdie artikel is ’n saadjie. Voel vry om Wikipedia te help deur dit uit te brei.


Die Duitse Orde, ook Duitse Ridderorde genoem, is 'n geestelike orde. Dit is naas die Johannieter of Malteser Orde een van die ridderordes uit die tydperk van die Kruistogte wat steeds bestaan. Die Latynse naam is Ordo Teutonicus, kort OT, die oorspronklike lang vorm van die naam was "Orde van die Broeders van die Duitse Huis van Sint Maria in Jerusalem", Latyn Ordo fratrum domus Sanctae Mariae Theutonicorum Ierosolimitanorum, Duits Orden der Brüder vom Deutschen Haus Sankt Mariens in Jerusalem. Die orde gaan terug op 'n hospitaal wat in 1190 in die Heilige Land gestig is. Nadat hulle tot 'n geestelike orde verhef is, het die gemeenskap – wat oorspronklik liefdadigheidswerk gedoen het – in die loop van die 13de eeu 'n beduidende rol by die Duitse kolonisasie van die oostelike Sentraal- en Oos-Europa gespeel. In die Baltiese lande het die orde sy eie staat gestig, die Duitse Ordenstaat wat in die laat 14de eeu 'n oppervlakte van sowat 200 000 vierkante kilometer beslaan het.


Die Alfil of Olifant is 'n speelstuk in sjatrandj, die Persies-Arabiese voorganger van moderne skaak, en die vroeë vorms van skaak wat in Europa gespeel is. Die Alfil is in moderene skaak deur die loper vervang .


Payakumbuh is 'n stad en lê in die provinsie Wes-Sumatra in Indonesië op die Sumatra- eiland. Die provinsiale hoofstad is Padang. Die stad het 3 buurte/administratiewe distrikte: Payakumbuh Barat (wes) Payakumbuh Timur (oos) Payakumbuh Utara (noord)


Eduard die Ouere (Engels: Edward the Elder; Oud-Engels: Ēadweard se Ieldra) (871-924) was van 899 tot met sy dood koning van Engeland. Hy was die seun van Alfred die Grote, wat hy ná sy dood opgevolg het. Hy het die Oostelike Middellande en Oos-Anglië in 917 van die Dene verower en het in 918 die heerser van Mercië geword ná die dood van sy suster Ethelfled. Sy opvolging is betwis deur sy neef Ethelwold, wat by die Dene in Northumbrië en Oos-Anglië aangesluit het. Ethelwold se dood in 902 het ’n einde gemaak aan dié stryd. Eduard was ’n uitstekende militêre leier en het die Deense gebied met geweld en geduld teruggebring onder Engelse heerskappy. In 901 het hy sy stryd teen die Dene (Vikings) begin en in 906 ’n groot mag in Kent en Essex verslaan. In 910 het hy die Dene in die noorde verslaan en daarmee heerser oor die grootste deel van Engeland geword. Eduard was drie keer getroud en het dertien kinders gehad, asook waarskynlik ’n paar buite-egtelike kinders. Hy is in omstreeks 893 met Ecgwynn getroud.


Edmund I (921 – 26 Mei 946), met die bynaam "die Manjifieke" of "die Ouere", was van 939 tot met sy dood koning van Engeland. Hy was die seun van Eduard die Ouere en die halfbroer van sy voorganger, Athelstan. Edmund moes gou ná sy troonbestyging militêre bedreigings die hoof bied. Koning Olaf I van Dublin het Northumbrië verower en die Middellande binnegeval. Ná Olaf se dood in 942 het Edmund die gebied herower. Hy het ook opstande deur die Dene in Mercië onderdruk. Edmund is tydens ’n fees in sy eie woning vermoor deur Leofa, ’n verbanne misdadiger wat ook in die geveg dood is. Hy is opgevolg deur sy broer Edred. Ook sy seuns Edwy en Edgar het later koning geword. Hierdie artikel is merendeels vertaal vanaf die Nederlandse Wikipedia-artikel nl:Edmund I van Engeland John van Worcester, Chronicon AD 946; William van Malmesbury, Gesta regum, boek 2, hoofstuk 144.


In skaak is 'n vryepion 'n pion met geen vyandelike pionne wat dit kan verhoed om tot by die agtste ry te vorder nie. Met ander woorde, daar is geen pionne van die teenstander voor die pion in dieselfde gelid of in die aanliggende geledere nie. Vryepionne kan 'n voordeel bied aangesien ander stukke dan gebruik moet word om dit daarvan te verhoed om te promoveer. In die diagram na regs is die wit pionne op b5, c4 en e5 vryepionne. Swart se pion op d4 is ook 'n vryepion. As swart fxg4 speel, sal swart ook 'n vryepion hê op g4, terwyl wit 'n vryepion op f4 sal hê.


Die naam Via Baltica verwys na 'n padgedeelte van die Europese Roete 67 (kort E67), wat die Tsjeggiese hoofstad Praag met Helsinki in Finland verbind. Hierdie gedeelte is die belangrikste grootpad in die Baltiese lande wat in die Poolse hoofstad Warskou begin en oor 'n lengte van 670 kilometer tot by die Estiese hoofstad Tallinn loop. Motoriste moet die laaste gedeelte van die E67 tussen Tallinn en Helsinki per veerboot gaan. Die Via Baltica is grotendeels nog 'n gewone pad, alhoewel daar beplan word om dit tot 'n snelweg uit te bou. Hierdie planne was aanvanklik omstrede omdat die voorgestelde roete deur Poolse natuurbewaringsgebiede sou geloop het. Die owerhede in die metropolitaanse gebied van Helsinki oorweeg daarnaas om 'n padtonnel onder die Oossee te bou wat die veerbootverbinding tussen Helsinki en Tallinn sou vervang.


Die Duitse Keiserryk (Duits: Deutsches Kaiserreich, amptelik Deutsches Reich) is die historiese term vir die Duitse Ryk in die tydperk tussen 1871 en 1918. In hierdie periode was Duitsland 'n grondwetlike monargie met 'n federale administratiewe struktuur. Die Duitse Keiserryk is formeel op 18 Januarie 1871 met die Pruisiese koning Wilhelm I se uitroeping tot Duitse keiser in die spieëlsaal van die kasteel van Versailles gestig. Hierdie eerste Duitse nasionale staat sonder insluiting van Oostenryk as teenspeler van Pruise het onder die heerskappy van die Pruisiese Hohenzollern-dinastie kort ná die oorwinning van die Noord-Duitse Bond en sy Suid-Duitse bondgenote in die Frans-Duitse Oorlog ontstaan. Volgens sy grondwetlike struktuur was die Duitse Keiserryk 'n federasie van Duitse vorste en Vrye Ryksstede onder die outoritêre gesag van keiser en rykskanselier. Die heersende klas van adellikes het in sterk kontras met 'n samelewing gestaan wat 'n fase van hoë industrialisering en vinnige modernisering binnegetree. Op politieke en godsdienstige gebied het die groeiende Sosiaaldemokratiese beweging en die Rooms-Katolieke Kerk die opposisiekragte gevorm.


Windsorton (voorheen Hebron) is 'n landboudorp in die Noord-Kaap, Suid-Afrika. Die dorp is in die Vaalharts-besproeiingskema geleë op die oewer van die Vaalrivier. Die dorp is aanvanklik gestig as 'n sendingstasie genaamd Hebron. Nadat diamante egter in die omgewing ontdek is het prospekteerders dit toegestroom en die dorp het in 'n delwerskamp ontaard. Die dorp is later vernoem na PF Windsor, die oorspronklike eienaar van die grond, wat baie bygedra het tot die ontwikkeling van die dorp. Daar word reeds in 1891 na die dorp as Windsorton verwys in die doopinskrywing van Barkly-Wes se St. Mary's Anglikaanse Kerk met die doop van Martha Emily BROOKS op 7 AUG 1891. Volgens haar doopinskrywing is sy op 14 JUL 1891 te Windsorton gebore. Lys van dorpe in Suid-Afrika Som van die hoofplekke Windsorton en Kutlwano tydens die 2011-sensus. Doop van Martha Emily BROOKS op 7 AUG 1891 te St. Mary's Anglikaanse Kerk, Barkley-Wes.https://www.familysearch.org/ark:/61903/3:1:33SQ-GT7T-976N?i=448&wc=SFV7-4WB%3A44975801%2C52325201%2C58992401%2C59073501&cc=1468076


Die Kaapstad-stadion (Engels: Cape Town Stadium, Xhosa: Inkundla yezemidlalo yaseKapa) in Kaapstad, Suid-Afrika, is 'n stadion wat gebou is met die oog op die 2010 Sokkerwêreldbeker. Gedurende die beplanningsfase is daar na die stadion verwys as die Afrika Rennaisance-stadion en die stadion wat afgebreek is om plek te maak vir die Kaapstad-stadion was bekend as die Groenpunt-stadion. Sokkerwedstryd tussen Italië en Paraguay, 2010 FIFA Wêreldbeker. Argentinië teen Duitsland, 2010 FIFA Wêreldbeker. Hoofartikel: FIFA Sokker-Wêreldbekertoernooi in 2010. Lys van stadions in Suid-Afrika Pollack, Martin (30 Oktober 2009). "The city's 2010 FIFA World Cup stadium has a new name: Cape Town Stadium" (in Engels). Stad Kaapstad. Geargiveer vanaf die oorspronklike op 4 Maart 2016. "Venues - Cape Town" (in Engels). FIFA. Geargiveer vanaf die oorspronklike op 25 Mei 2007. Besoek op 26 Mei 2007. 360º Prente en virtuele toer van die stadion gedurende konstruksie Geargiveer 10 Oktober 2009 op Wayback Machine Die meeste Kapenaars ondersteun die nuwe Groenpunt-stadion Geargiveer 28 Maart 2009 op Wayback Machine Afrika Renaissance-stadion Stad Kaapstad - 2010 Wêreldbeker Geargiveer 19 Januarie 2010 op Wayback Machine


Baha'u'llah (Arabies: بهاء الله, Bahāʾ-Allāh 'Heerlikheid van God'; * 12 November 1817 in Teheran, Iran; † 29 Mei 1892 in Akko, Ottomaanse Ryk) is die religieuse erenaam van Mirza Husain-ʿAli Nuri (Persies: میرزا حسینعلی نوری), die stigter van die Baha’i-geloof. Hy het onder ander die Kitab-i-Aqdas, wat vir die Bahá'í Heilige Skrifte is, geopenbaar. Hy was vir kettery vanaf Iran in die Ottomaanse Ryk verban, waar hy in ballingskap was om voort te gaan in die huidige Israel nie, waar hy sterf in 1892. Hierdie artikel is ’n saadjie. Voel vry om Wikipedia te help deur dit uit te brei.


'n Vaandel of insinje is 'n onderskeidende vlag van 'n skip of militêre eenheid; of 'n onderskeidende kenteken, embleem of wapen. Die woord insinje is afgelei van die Franse enseigne van die Latynse meervoud insignia en word gewoonlik gebruik vir 'n militêre- of vlootbanier. 'n Wapenkundige insinje verwys spesifiek na heraldiese simbole van 'n weermag. Die vaandel in die vorm van 'n vlag word gewoonlik in skeepsgebruik aan die agterkant (spieël) van 'n skip of boot gehang om die nasionaliteit daarvan aan te dui. Vaandels kan ook aan die gaffel van 'n skip gehang word en kan ook verskuif word na 'n ra-nok wanneer die skip onderweg is, waar dit bekend staan as 'n stomende vaandel. Vlagkundiges onderskei tussen drie wisselvorme van 'n nasionale vlag wanneer dit as 'n vaandel gebruik word: 'n Burgerlike vaandel (gebruiksimbool ) word vertoon deur koopman- en plesiervaartuie. 'n Staatsvaandel of Regeringsvaandel (gebruiksimbool () word vertoon deur regeringsvaartuie, soos skepe van die kuswag. 'n Vlootvaandel (gebruiksimbool () word vertoon deur 'n land se vloot.


Die Palestynse Grondgebiede (Arabies: الأراضي الفلسطينية, al-Arāḍī al-Filasṭīniyya) was deel van die Britse mandaat van Palestina wat deur Jordanië en Egipte ingeneem is in die laat 1940's, en deur Israel ingeneem is in die Sesdaagse Oorlog van 1967. Die Palestynse Grondgebiede is deur die Gasa-Jerigo-Ooreenkoms met Israel op 4 Mei 1994 gestig. Dit bestaan uit die Gasastrook en 40 % van die Wesoewer, terwyl die Staat Palestina volgens internasionale reg uit die Gasastrook, die Wesoewer en die hoofstad Oos-Jerusalem bestaan. Sedert die begin van die Palestynse Burgeroorlog tussen die Fatah en Hamas is die Grondgebiede verdeel: Die Fatah beheer die Wesoewer, terwyl die Hamas die Gasastrook regeer. Die Fatah is 'n lid van die Palestynse Bevrydingsorganisasie, maar nie die Hamas nie. Nes die Suid-Afrikaanse ANC en die Namibiese SWAPO is die Fatah 'n lid van die Sosialistiese Internasionaal (SI), terwyl die Hamas deur verskeie lande as 'n terroriste-organisasie gelys is. Die PLO het op 15 November 1988 in Algiers die onafhanklikheid van die Staat Palestina met Jerusalem as hoofstad verklaar, wat deur 137 (van 'n total van 193) VN-lidlande erken word.


Randall Abrahams (gebore 26 Julie 1969) is 'n Suid-Afrikaanse radio- en televisiebesigheidspersoon en ‘n musiekprodusent. Hy is bekend vir sy rol as die "streng beoordelaar" op die Idols-televisiereeks. Abrahams is in Kaapstad gebore en het by Harold Cressy High School skool gegaan. Hy het van 1988 tot 1992 aan die Universiteit van Kaapstad gestudeer, waar hy 'n BA (Hons) behaal het. Hy het ook verskillende bestuursrolle by handelsradiostasies van die SAUK beklee: hy het in 1992 by die Kaapse stasie Good Hope FM as programmeringsassistent aangesluit, waarna hy tot stasiebestuurder bevorder is — 'n pos wat hy van 1994 tot 1997 beklee het. Hy het Good Hope verlaat en na Johannesburg verhuis, waar hy gehelp het met die vestiging van die jeugradiostasie YFM en as stasiebestuurder van 1997 tot 2002 gedien het. Van 2000 tot 2001 was hy ondervoorsitter van die National Association of Broadcasters (NAB), die bedryfsliggaam verantwoordelik vir die bevordering van die visie van die uitsaaisektor, en van 2001 tot 2003 het hy die amp van voorsitter beklee.


Die Sharpeville-slagting was 'n gewelddadige botsing tussen betogers en die polisie in die gelyknamige township in die Vaaldriehoek, teen die destydse paswette. Sharpeville, wat na John Sharpe, 'n burgemeester van Vereeniging, vernoem is, was op 21 Maart 1960 die toneel van die sogenaamde Sharpeville-slagting, waarvan die internasionale gemeenskap met skok kennis geneem het en wat aanleiding tot landwye opstande gegee het. Daar is beweer dat die swart betogings in Sharpeville tot 'n paniekbevange reaksie deur die polisie gelei het. 'n Geregtelike ondersoek het getoon dat die meeste van die 69 slagoffers van agter geskiet is. Die regering van Hendrik Verwoerd het 'n noodtoestand verklaar en 'n verbod op die African National Congress en die Pan Africanist Congress, van Robert Sobukwe, geplaas. Nelson Mandela het daarop sy beleid van vreedsame verset laat vaar en die ANC se militêre vleuel, die Umkhonto we Sizwe, gestig. Sharpeville: An Apartheid Massacre and its Consequences, Tom Lodge, Oxford University Press, 2011. Moontlik beskikbaar op Google Books. Marikana-slagting Bulhoek-opstand Koegas-gruwels 1922-staking Hierdie artikel is ’n saadjie.


Die seekoei (Hippopotamus amphibius) is 'n groot, oorwegend plantetende Afrika-soogdier, een van slegs twee bestaande spesies in die familie Hippopotamidae (vanaf Grieks: ἱπποπόταμος hippopotamos, waar hippos "perd" en potamos "rivier" beteken). Die naam "seekoei" was reeds by die Nederlandse volksplanting in Suid-Afrika deel van die Koloniaal-Nederlandse taalskat, soos opgeneem in die Daghregister van Jan van Riebeeck (as zeekoe op 26 Oktober 1652) en die Duitse snydokter Johann Schreyer se reisverhaal, Neue Ost-Indianische Reisz-Beschreibung (1681). Die ander spesie is die pigmie-seekoei. Die seekoei is halfwaterliewend en woon in groepe van vyf tot veertig diere in riviere en mere in Afrika suid van die Sahara. Bedags verkoel hy homself deur in die water of modder te bly. Voortplanting en geboorte gebeur ook hier; met territoriale bulle wat waghou oor hulle stukkie water. Die diere verskyn teen skemer aan wal om gras te vreet. Hoewel groepsverband en -gebied in die water geld, wei seekoeie alleen op land, sonder beskerming van grondgebied.


Stefanus IX (X) was die 154ste pous van die Rooms-Katolieke Kerk. Weens die statusverandering van Pous Stefanus (II), was Stefanus IX vanaf die begin van die 13de eeu tot 1961 bekend as Stefanus X en was hy die 155ste pous. Sien Die spesiale geval van Pous Stefanus (II) vir volle besonderhede. Pous Stefanus IX (X) is gebore as Frederik van Lotaringe (Frans: Frédéric de Lorraine) ongeveer in 1020 in Lotaringe, seun van Gozelo I van Verdun, hertog van Bo- en Benede-Lotaringe en sy vrou Junca, dogter van Alberic II (Berengarius), koning van Italië. Hy was die jonger broer van Godfried III, hertog van Benede-Lotaringe en markies van Toskane (deur sy huwelik met Beatrice van Bar, weduwee van Bonifatius III van Toskane). Aanvanklik was Frederik kanunnik en aartsdeken van die Lambertuskapittel in Luik. Hy word na Rome gebring deur sy neef Pous Leo IX en op 9 Maart 1051 word hy kanselier van die kerk, diaken en bibliotekaris op 10 Junie 1051 en kardinaal-priester van Sint Chrysogonus op 14 Junie 1057.


Hierdie artikel handel oor die stad in Noorweë. Vir ander gebruike van die term Bergen, sien gerus Bergen (dubbelsinnig) Bergen [ˈbærgən] is met 'n oppervlakte van 465,56 vierkante kilometer en 'n bevolking van 279 792 (soos op 1 Januarie 2018) die tweede grootste stad van Noorweë na die hoofstad Oslo. Bergen is die administratiewe, ekonomiese en kulturele sentrum van Wes-Noorweë, 'n gebied wat die meeste van Noorweë se belangrikste uitvoergoedere soos veral ru-olie oplewer, en ook die poort na die Wes-Noorse fjordkus wat deur Unesco tot wêrelderfenisgebied verklaar is. Tydens die heerskappy van koning Olav Kyrres (1066-1093) het Bergen die eerste hoofstad van die Noorse koninkryk geword en was tot 1830 die grootste stad in Noorweë. In die Middeleeue was Bergen 'n belangrike handelshawe in Noord-Europa wat onder meer 'n belangrike rol in die stokvishandel met Sentraal-Europa gespeel het. Hanseatiese koopmans uit Noord-Duitsland het eeue lank oor hul eie kantoor, Det Tyske Kontor in Bryggen, beskik. Bergen het self nooit by die Hanse aangesluit nie. Naas die uitvoer van ru-olie speel handel en nywerhede nog steeds 'n belangrike rol.


Die artikel bevat 'n lys van atletiekrekords in Afrika: Tabel met Afrika-atletiekrekords vir mans: Tabel met Afrika-atletiekrekords vir vroue: Lys van Asiatiese atletiekrekords Lys van Europese atletiekrekords Lys van Noord-Amerikaanse atletiekrekords Lys van Oseaniese atletiekrekords Lys van Suid-Afrikaanse atletiekrekords Lys van Suid-Amerikaanse atletiekrekords


Die artikel bevat 'n lys van atletiekrekords in Noord-Amerika: Tabel met Noord-Amerikaanse atletiekrekords vir mans: Tabel met Noord-Amerikaanse atletiekrekords vir vroue: Lys van Afrikaanse atletiekrekords Lys van Suid-Afrikaanse atletiekrekords Lys van Asiatiese atletiekrekords Lys van Europese atletiekrekords Lys van Oseaniese atletiekrekords Lys van Suid-Amerikaanse atletiekrekords


Auchtermunchty (Skots-Gaelies: Uachdar Mucadaidh) is 'n klein dorp in die streek van Fife (in Skotland), omtrent halfpad tussen Edinburg en Dundee. Myres-kasteel is daar nabygeleë. Die dorp het 'n amptelik bevolking van 2 070 in 2006 gehad. Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Angola is op 11 November 1975 in gebruik geneem met Angola se onafhanklikheid. Die vlag vertoon ’n horisontale tweekleur met ewe wye bane in rooi (bo) en swart (onder) met ’n tandrat-kapmes-ster-motief in die middel van die vlag. Rooi verteenwoordig die bloed van die Angolese wat gevloei het in hul stryd om onafhanklikheid; die swart verteenwoordig die Afrika-kontinent. Die simbool in die middel is van ’n tandrat (wat werkers en industrieë verteenwoordig) en ’n kapmes (wat die landelike bevolking verteenwoordig) met ’n goue ster. Dit is aanvaar gedurende die tyd toe Angola ’n Marxistiese regering gehad het, en was veronderstel om die beeld van die hamer en sekel, ’n algemene simbool van kommunisme in die vlag van die Sowjetunie is, na te aap. Die mees resente beskrywing en verduideliking van die vlag is in artikel 162 van die Grondwetlike Wet van die Republiek van Angola (Grondwet) van 25 Augustus 1992. Soos in verskeie ander Afrikalande is hierdie vlag ’n verwerkte weergawe van die vlag van die regerende party.


MXit Music is 'n MXit-produk wat ten doel het om die groei van Suid-Afrikaanse musiek te ondersteun. MXit Music bied aan opkomende sowel as gevestigde musikale kunstenaars 'n platform om deur middel van hul uitgebreide aanlyn en mobiele gemeenskappe hul produk te bemark. Hierdie proses behels ook dat die musici geld vir aflaaie verdien sonder dat 'n derde party of tussenganger betrokke is. Gebruikers kan na musiek luister en daarvoor stem deur van hierdie diens gebruik te maak. Amptelike webwerf Geargiveer 16 April 2012 op Wayback Machine (en) Hierdie artikel is ’n saadjie. Voel vry om Wikipedia te help deur dit uit te brei.


VH1 (bekend as VH-1: Video Hits One tussen 1985 en 1994 en as VH1: Music First tot 2003) is 'n Amerikaanse kabeltelevisienetwerk wat in New York gebaseer is. VH1 is op 1 Januarie 1985 van stapel gestuur om Turner Broadcasting se kortstondige Cable Music Channel te vervang en met die doel om op die sukses van MTV te bou deur musiekvideo's te speel, maar in hierdie geval met 'n ietwat ouer demografie as teikengehoor met 'n fokus op die ligter, sagter sy van popmusiek. Die kanaal is deur Warner-Amex Satellite Entertainment, in der tyd 'n afdeling van Warner Communications en eienaar van MTV, geskep. Tans is beide VH1 en sy susterkanaal MTV deel van die MTV Networks-afdeling van die korporatiewe moedermaatskappy Viacom. Alhoewel VH1 vandag nog soms musiekvideo's speel, is sy meer onlangse aanspraak op roem in die gebied van musiekverwante werklikheidsprogramme, soos Behind the Music, die I Love the...-reeks, die Celebreality-programme, en die kanaal se algehele fokus op popkultuur. Becker, Anne (3 Mei 2008). "VH1 Hits a New High Note".


Die hamer en sekel (☭) is deel van die kommunistiese simboliek en die gebruik daarvan dui op 'n verbintenis met kommunisme, 'n Kommunistiese Party of 'n Kommunistiese staat. Dit bevat 'n hamer en sekel bo-oor mekaar. Die gereedskap is simbole van die industriële werkers (proletariaat) en die landelike bevolking; deur dit saam te voeg word eenheid tussen industriële en landbouwerkers gesimboliseer. Die embleem is gedurende die Bolsjewistiese Rewolusie ontwerp. Dit het bekend geword na die insluiting daarvan in die rooi vlag van die Sowjetunie, saam met die Rooi Ster. Dit is ook gebruik in ander vlae en embleme. Die hamer en sekel was oorspronklik 'n hamer wat met 'n ploeg gekruis is, met dieselfde betekenis (eenheid van landelike burgers en industriële werkers) as die beter bekende hamer en sekel. Alhoewel die hamer en sekel sedert 1917/'18 in gebruik is, was dit nie die amptelike simbool tot in 1922 nie. Voor die hamer en sekel is die hamer en ploeg gebruik op die uniforms, medaljes, pette, ens. van die Rooi Leër en die Rooi Garde.


Wollongong, met 'n bevolking van 200 000, is die derde grootste stad in die Illawarra-streek van Nieu-Suid-Wallis suid van Sydney in Australië. Dit is die enigste plek in Australië met wat twee vuurtorings binne loopafstand van mekaar af. Die Wollongong Head-vuurtoring is tans in werking terwyl die Wollongong Breakwater-vuurtoring nie meer in gebruik is nie, maar dit is sedert sy restourasie in 2002 'n erfenisbaken van die stad. Hierdie vuurtoring is in 1936 deur die Australiese departement van skeepsvervoer gebou om skepe veilig in die Port Kembla-hawe in te lei. Dit was die eerste vuurtoring in Australië met ten volle outomatiese ligte. Dit is gebou met gewapende beton om die sterk winde te weerstaan en is 'n gewilde bymekaarkom- en piekniekplek vir die plaaslike inwoners vanweë die goeie uitsig van daar af. Die Wollongong Head-vuurtoring is tans die enigste werkende vuurtoring nadat die ou Breakwater-vuurtoring in 1974 ophou werk het. Die Wollongong Breakwater-vuurtorig is in 1871 gebou ná vertoë aan die Wollongong-stadsraad in 1866 om seevaarders te help om die hawe veilig binne te gaan toe die steenkoolbedryf in die Illawarra-streek nog in sy kinderskoene gestaan het.


Die Ljachofskije-eilande (Russies: Ляховские острова, Jakoeties: Ляхов арыылара) is die mees suidelike subgroep van die Nieu-Siberiese Eilande noord van die Oos-Siberiese kus tussen die Laptef-see en die Oos-Siberiese See noord van Sacha (Jakoetië). Die subgroep word van die vasteland geskei deur die Laptef-straat en van die Anzjoe-eilande deur die Sannikof-straat. Die eilande is: Groot Ljachofski-eiland (о. Большо́й Ля́ховский; 4 600 km²) Klein Ljachofski-eiland (о. Ма́лый Ля́ховский; 1 325 km²) Stolbowoi-eiland (о. Столбово́й; 170 km²) Semjonofski-eiland (о. Семёновский; 0 km², nou onder water) Die eilande is genoem na Iwan Ljachof, wat hulle in 1773 verken het. Hierdie artikel is merendeels vertaal vanaf die Engelse Wikipedia-artikel en:Lyakhovsky Islands Wikimedia Commons het meer media in die kategorie Ljachofski-eilande.


Die Kirgisiese Sosialistiese Sowjetrepubliek (Kirgisies: Кыргыз Советтик Социалисттик Республикасы, Kirgiz Sowettik Sotsialisttik Respoeblikasi; Russies: Киргизская Советская Социалистическая Республика, Kirgizskaja Sowjetskaja Sotsialistitsjeskaja Respoeblika), ook bekend as Kirgizstan of Kirgisistan, was van 1936 tot 1991 een van die vyftien republieke van die voormalige Sowjetunie en was die voorloper van die huidige Kirgisië. Dit is op 14 Oktober 1924 gestig as die Kara-Kirgisiese Outonome Oblast en was deel van die Russiese Sosialistiese Federale Sowjetrepubliek. Op 1 Februarie 1926 het dit die Kirgisiese Outonome Sosialistiese Sowjetrepubliek geword wat steeds deel was van die RSFSR. Op 5 Desember 1936 het dit tydens die finale fase van die afbakening van die USSR ’n aparte republiek van die Sowjetunie geword as die Kirgisiese Sosialistiese Sowjetrepubliek. Die land het hom op 31 Augustus 1991 onafhanklik verklaar nadat dit die vorige dag hernoem is tot die Republiek van Kirgisië. Kirgisië Sowjetunie Kazachstanse Sosialistiese Sowjetrepubliek Hierdie artikel is merendeels vertaal vanaf die Engelse Wikipedia-artikel en:Kirghiz Soviet Socialist Republic Wikiwoordeboek het 'n inskrywing vir Kirgisiese Sosialistiese Sowjetrepubliek.


Florence Nightingale (12 Mei 1820 – 13 Augustus 1910) was 'n Britse verpleegster en statistikus. As 'n intelligente en goed opgeleide dogter van welgestelde Engelse aristokrate, was daar verwag dat Florence haar lewe in die kringe van die rykes sou deurbring. Na 'n onverwagte konfrontasie met armoede en siekte onder politieke vlugtelinge in Genève, Switserland, het sy besluit om haar rug op haar aristokratiese lewe te keer en te fokus op die verpleging van siekes en gewondes. Florence Nightingale was die eerste verpleegster wat wetenskaplike status aan die verpleegberoep besorg het. Sy het veral bekendheid verwerf gedurende die Krimoorlog, toe sy as die "vrou met die lamp" bekend gestaan het. Na die oorlog het sy baie belangrike werk gedoen om verpleging as beroep te bevorder. Florence Nightingale is op 12 Mei 1820 in Florence, Italië, gebore en was die tweede dogter van welgestelde ouers. Sy het haar kinderjare in Derbyshire, Hampshire en Londen, Engeland deurgebring, en haar onderwys hoofsaaklik van haar vader ontvang. Sy het geglo dat God op 7 Februarie 1837 met haar gepraat het en dat Hy haar tot ŉ spesiale taak geroep het.


Beatboxing is 'n tipe stemperkussie wat hoofsaaklik die kuns van die voortbring van polse, ritme en musikale klanke behels deur gebruik te maak van die mond, lippe, stem, en meer. Dit kan ook sang, stemweergawes van draaitafelisme, en die simulering van blaasinstrumente, strykinstrumente, en ander musikale instrumente insluit. Beatboxing word met die hiphopkultuur verbind, alhoewel dit nie tot hiphopmusiek beperk is nie. The History of Beatboxing, humanbeatbox.com D. Stowell and M. D. Plumbley, Characteristics of the beatboxing vocal style, Technical Report C4DM-TR-08-01, 2008. Hierdie artikel is ’n saadjie. Voel vry om Wikipedia te help deur dit uit te brei.


Alldays is 'n dorp in die Blouberg Munisipaliteit van Capricorn-distrik in die noordweste van die Limpopo-provinsie, Suid-Afrika. Die dorp het 'n bevolking van sowat 2 987 inwoners in 2011 gehad. Die Venetia-diamantmyn is naby Alldays geleë, binne die 360 vk. kilometer Venetia Limpopo-natuurreservaat. Dit is een van die ses oorblywende myne van De Beers in Suid-Afrika. Dit is ook die jongste diamantmyn in die land. Dit beskik ook oor 'n klein lughawe: Alldays-lughawe. Gereformeerde kerk Magalakwin Lys van dorpe in Suid-Afrika Venetia-diamantmyn Venetia Limpopo-natuurreservaat "Hoofplek Alldays". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Wiktor Michailowitsj Wasnetsof (Russies: Виктор Михайлович Васнецов); 15 Mei (nuwe styl) 1848 – 23 Junie 1926) was ’n Russiese kunstenaar wat in mitologiese en historiese onderwerpe gespesialiseer het. Hy word beskou as ’n sleutelfiguur van die Opwekkingsbeweging in Russiese kuns. Wiktor Wasnetsof is in 1848 in ’n klein dorpie van Wjatka gebore. Sy pa was ’n priester wat belanggestel het in die wetenskap, sterrekunde en skilderkuns. Sy oupa was ’n ikoon-skilder. Hy het aan ’n kweekskool in Wjatka studeer en daarna na Sint Petersburg getrek om kuns te studeer. In Augustus 1867 het hy by die Keiserlike Kunsakademie ingeskryf. Drie jaar later het die Peredwizjniki-beweging teen die akademisme gerebelleer. Wasnetsof het vriende gemaak met hul leier, Iwan Kramskoi, en na hom verwys as sy onderwyser. Hy het ook goed bevriend geraak met ’n medestudent, Ilja Repin. Dis ironies dat Wasnetsof, wie se naam verbind word met mitologiese en historiese skilderye, dié onderwerpe aanvanklik tot elke prys vermy het. In die vroeë 1870's het hy baie gravures gedoen wat die eietydse lewe uitbeeld.


Nedbank Groep Beperk (JSE: NED Geargiveer 10 Desember 2007 op Wayback Machine) of beter bekend as Nedbank is een van die vier groot banke van Suid-Afrika, alhoewel dit egter een van die nuutste banke is om plaaslik geïnkorporeer te word. Sy hoofkantoor is in Johannesburg en sy markkapitalisasie bedra R136 miljard op 31 Desember 2018. Nedbank het 7,9 miljoen kliënte met R826 biljoen se deposito's en R1,044 miljard se bates. Die bank is oorspronklik in 1888 gestig in Amsterdam as die Nederlandsche Bank en Credietvereeniging voor Zuid-Afrika en in dieselfde jaar is 'n kantoor in Pretoria geopen. 18 jaar later, in 1906, het die bank uitgebrei met die opening van 'n tak in Londen. In 1951 word die Suid-Afrikaanse tak selfstandig en onder die naam Nederlandse Bank in Suid-Afrika Beperk geïnkorporeer. Die hoeveelheid Suid-Afrikaanse aandeelhouers het aansienlik toegeneem en in 1969 word die maatskappy 100 persent Suid-Afrikaans nadat die Bank Mees en Hoop 20 persent van die aandele gekoop en nog dieselfde jaar weer verkoop het. In 1992 is die naam van die bank verander na Nedcor Bank Beperk, waarvan Nedbank die grootste afdeling was.


Bindweefsel Bindweefsel maak onderdeel uit van alle organe van die liggaam van mens en dier. Bindweefsel het 'n steunende, dan wel versorgende funksie. Bindweefsel beskerm die organe en bepaal hul vorm. Die onderlinge beweeglikheid van die organe word deur bindweefsel versorg. Bindweefsel vorm ook die weg waarlangs bloedvate en senu's na die organe gelei word. 'n Belangrike gemeenskaplike kenmerk waarin bindweefsel van ander weefsels onderskei word, is die feit dat bindweefsel uit 'n populasie van gespesialiseerde selle, ingebed in groot hoeveelhede tussenselstof of intersellulêre matriks, bestaan. Been, kraakbeen, die senings wat spiere aanmekaar heg, die ligamente wat bene aanmekaaar heg en selfs die delikate vesels wat net onder die vel lê en die spanning handhaaf, is almal vorme van bindweefsel al is dit so uiteenlopend. Die groot verskille tussen die verskillende soorte bindweefsel hang saam met die eienskappe van die matriks wat tussen die selle voorkom. Been is hard en onbuigsaam omdat die beenmatriks hoofsaaklik uit die fosfate en die karbonate van kalsium en magnesium bestaan. In die matriks van senings is taai, onrekbare wit vesels wat ewewydig aan mekaar lê, terwyl die bindweefsel onder die vel buigbaar is vanweë die geel, elastiese vesels wat dit bevat.


Hardrock is 'n musiekstroming wat uit rock voortgevloei het en gewoonlik deur 'n hardklinkende verwronge (distorted) elektriese kitaar gekenmerk word. Die tempo in die musiek is gewoonlik hoog; die sang-, kitaar- en sintetiseerderdele wissel mekaar af en vul mekaar aan. Net soos in jazz is 'n pakkende rif belangrik om as kapstok vir die snit te fungeer. Die fondament in hardrockliedjies word deur die hoofkitaar met sogenaamde kragakkoorde (powerchords) gelê. 'n Verdere kenmerk is die oorheersende luide sangwerk, waarin geforseerde uitinge nie spaarsamig is nie. Bekende orkeste wat hierdie soort musiek produseer is AC/DC, Deep Purple, Guns N' Roses, KISS, Led Zeppelin, UFO, Metallica, Uriah Heep en Van Halen. Daar moet opgemerk word dat diverse style in rockmusiek 'n sterk verwantskap toon. Die musiek van 'n groep soos The Who bevat sowel rock- as hardrockelemente. Die grens tussen hardrock en metal is soms moeilik onderskeibaar. Hierdie artikel is ’n saadjie. Voel vry om Wikipedia te help deur dit uit te brei.


Shoegaze is 'n meestal Britse subgenre van indiemusiek, die naam waarvan na die tipiese houding van die musikante op die podium verwys: onbeweeglik met hul hoofde na hul skoene gerig. Die genre word deur die groot en sferiese klankmuur gekenmerk waaronder dromerige melodieë skuil. Die stemme is moeilik van die instrumente te onderskei omdat laasgenoemde luider as die stem gemeng is en die instrumente self is nouliks te herken; hulle vorm 'n klankmuur. Liedtekste, indien dit uitkenbaar of verstaanbaar is, beskryf soete, kleurryke drome oor liefde, dood en dwelmmiddels. Shoegaze het sy oorsprong in die midde van die jare '80, toe The Jesus and Mary Chain op sy debuut Psychocandy met ongehoorde hoeveelhede terugvoer, distorsie (distortion) en enorm luide dreunende kitaarriwwe uitpak. Ook groepe soos Spacemen 3 en Loop het hul musiek met oorklankde (overdubbed) kitaarlae oorgiet. Hierdie groepe het onder andere My Bloody Valentine geïnspireer om met daardie soort geraas (noise) te gaan eksperimenteer. In 1988 het hulle op Isnot Anything 'n soort hibride van geraas (noise) en dromerige sang en melodieë à la Cocteau Twins uitgebring.


Salamanca is 'n stad in Spanje in die outonome gebied Kastilië en León. Die stad het 'n bevolking van 153 472 in 2011 gehad en het 'n oppervlakte van 39,34 km². Die historiese sentrum van Salamanca is in 1988 deur UNESCO as wêrelderfenisgebied gelys. Wikimedia Commons het meer media in die kategorie Salamanca. (en) (fr) Amptelike UNESCO bladsy Hierdie Spanje-verwante artikel is 'n saadjie. U kan help deur dit uit te brei.


Perikles (c. 495 – 429 v.C., Grieks: Περικλῆς, menend "omgewe van glorie") was 'n prominente en invloedryke staatsman, redenaar en generaal van antieke Athene tydens die stad se goue era — spesifiek die tydperk tussen die Persiese en Peloponnesiese oorloë. Hy het aan sy moederskant afgestam van die gesaghebbende en histories invloedryke Alkmaionide-familie. Perikles het sodanige grondige invloed op die Atheense samelewing gehad dat Thukydides, sy eietydse historikus, hom aangeslaan het as die "eerste burger van Athene". Perikles het die Deliese bond omskep in 'n Atheense ryk en sy landgenote gelei tydens die eerste twee jaar van die Peloponnesiese oorlog. Sy Atheense ampstermyn, min of meer van 461 tot 429 v.C., is soms bekend as die "Era van Perikles", alhoewel die tydperk wat so aangedui word, ook 'n tydperk van so vroeg as die Persiese oorloë kan insluit, tot selfs so laat as die volgende eeu. Perikles het die kunste en literatuur aangemoedig; dit was die hoofrede waarom Athene beskou is as die opvoedkundige en kultuursentrum van die antieke Griekse wêreld.


Die Siberiese Federale Distrik (Russies: Сиби́рский федера́льный о́круг, Sibirski federalni okroeg) is een van die agt federale distrikte van Rusland. Dit bestaan uit 12 federale deelgebiede, wat almal in Asië geleë is. Die bevolking is 19 256 426, volgens die 2010-sensus. Die huidige presidensiële afgevaardigde is Wiktor Tolokonski . Foto's van die Siberiese Federale Distrik Koördinate: 55°N 83°O / 55°N 83°O / 55; 83 Hierdie artikel is vertaal uit die Engelse Wikipedia [1] Russiese 2010-sensus


Barnaoel (Russies: Барнау́л) is die hoofstad van die Altai-krai in Rusland. Dit is in die suidweste van die Siberiese Federale Distrik aan die Ob-rivier geleë. Dit het ongeveer 632 848 inwoners (2014-sensus). Barnaoel is die naaste groot stad aan die Altai-gebergte in die suide. Dit lê ook redelik naby aan Rusland se grense met Kazachstan, Mongolië en China. Barnaoel was een van die eerste stede wat in Siberië gestig is. Die ligging is aanvanklik gekies weens die nabyheid van die mineraalryke Altai-gebergte asook ’n groot rivier. Teen die vroeë 19de eeu is 90% van Rusland se silwer in die Altai-streek vervaardig. Teen die 20ste eeu het die stad gegroei tot een van die grootste handel- en kultuursentrums in die streek, veral ná die bou van ’n groot spoorlyn. Barnaul.org Amptelike webtuiste Kaart van Barnaoel Geargiveer 21 Desember 2007 op Wayback Machine Wikimedia Commons het meer media in die kategorie Barnaoel. Hierdie artikel is vertaal uit die Engelse Wikipedia


Koetsjoem (Russies: Кучум; in die Siberiese Tartaarse dialek uitgespreek as Koetsoem) (? - c. 1601) was die laaste khan van die Siberiese Khanaat (1563–1598). In 1563 het Koetsjoem sy broer Jadegar verslaan en die troon bestyg. In 1582 is die Siberiese Khanaat deur die Kosak Jermak aangeval. Hy het Isker, Koetsjoem se tuiste, verower. Die khan het na die steppe gevlug en sy gebied aan Jermak afgestaan. In 1585 het Koetsjoem Jermak skielik in die middel van die nag aangeval en die meeste van sy mense vermoor. Jermak is gewond en het probeer om oor die Wagai-rivier te swem, maar het verdrink. Rusland moes heeltemal uit Siberië onttrek, maar danksy Jermak se verkenning van die riviere het hulle die hele gebied ’n paar jaar later terugverower. Koetsjoem se naam word in verskeie Tartaarse en Russiese liedere en legendes genoem. Sy afstammelinge het in Moskowië gebly en eindelik die titel Sibirski aangeneem. Hierdie artikel is merendeels vertaal vanaf die Engelse Wikipedia-artikel en:Kuchum


Yul Brynner, gebore as Joeli Borisowitsj Briner (Russies: Юлий Борисович Бринер) (11 Julie 1920 – 10 Oktober 1985), was ’n Russies-gebore verhoog- en rolprentakteur. Hy was die bekendste vir die rol van Mongkut, koning van Siam, in die Rodgers & Hammerstein-musiekblyspel The King and I, asook van Ramses II in die 1956-prent The Ten Commandments en van Chris Adams in The Magnificent Seven. Brynner is in Wladiwostok in die Russiese Verre-Ooste gebore. Sy pa, Boris, was ’n myningenieur wie se pa Switsers en ma deels van Boerjaatse afkoms was. Brynner se ma, Maria Dimitrijewna Blagowidowa, het studeer om ’n aktrise en sangeres te word. Brynner het sy agtergrond oordryf en vir die pers vertel hy is op die eiland Sachalin as Taidje Khan gebore en was deels van Mongoolse afkoms. Hy het dikwels ook na homself as Julius Briner verwys en was bekend vir sy kaal kop. Van sy bekendste rolprente was: Port of New York (1949) The King and I (1956) The Ten Commandments (1956) Anastasia (1956) The Brothers Karamazov (1958) The Buccaneer (1958) The Sound and the Fury (1959) Solomon and Sheba (1959) Once More, with Feeling!


Moctezuma I (1398–1469) was van 1440 tot 1469 die hueyi tlahtoani, die leier van die Asteke. Moctezuma word gewoonlik in Spaanse geskrifte gebruik, terwyl Montezuma 'n ou Engelse spelling van die naam is. Motecuhzoma of Motecuzoma is die oorspronklike naam in Nahuatl (uitgespreek as mo-tek-w-zo-ma) wat "hy wat homself heerser maak deur sy woede" beteken. Dit stam af van mo, derdepersoon besittend, techuhtli, "heer", en zoma, "bose" of "met gefronsde gesig". Die gebruik van 'n regeringsnommer is slegs bedoel as 'n moderne onderskeid van die ander Moctezuma, na wie as Motecuhzoma II verwys word. Nog 'n manier om hulle te onderskei, naas die gebruik van Romeinse syfers, is dat Moctezuma I Motecuhzoma Ilhuicamina in Nahuatl genoem word en Moctezuma II Motecuhzoma Xocoyotzin. Die eerste van hierdie benaminge beteken "eensame wat 'n pyl in die hemel skiet"; Xocoyotzin beteken "die geëerde jonge", uit te spreek as tsjo-ko-jot-zin (waar Xocoyotl eenvoudig "die jonge" of "junior" sou beteken).


Digital Combat Simulator (DCS) is 'n akkurate militêre vliegnabootser rekenaarspel ontwikkel en vervaardig deur Eagle Dynamics (ED) in Moskou, Rusland. DCS is 'n produkreeks bedoel om militêre vliegtuie en helikopters tot in die fynste detail na te boots. ED wil niks minder as die werklikheid naboots, want daarmee wil hulle hul produk aan die militêre industrie verkoop. Die eerste DCS-produk is 'n volledige nabootsing van die Russiese Ka-50 Swart Haai (NAVO: Hokum-A) gevegshelikopter (Russies: Чёрная Акула/Tsernaija Akoula). Alle daaropvolgende DCS produkte word in 'n module-formaat aan die koperspubliek beskikbaar gestel. Die voorganger van DCS:Ka-50 was Lockon Flaming Cliffs (Russies: Горячие скалы) wat 'n generiese nabootser vir alle vliegtuie gebruik het. Vir hul koperspubliek was LOFC 'n teleurstelling omdat vliegtuie soos die MiG-29C en F-15C byna dieselfde gemodelleer is. In DCS is elke module 'n beheerbare vliegtuig / helikopter. Elke module is 'n onafhanklike produk wat jy op DVD koop of kan download.


Vasco da Gama (1460 of 1469–1524) was 'n Portugese ontdekkingsreisiger. Hy was die leier van die eerste ekspedisie wat van Portugal af om Afrika na Indië gevaar het. Op Kersdag 1497 het hy die kus van Pondoland, die huidige KwaZulu-Natal, bereik en dit Terre de Natal ("Land van die Geboorte") gedoop. Min is oor sy jeug en vroeë volwasse jare bekend, maar daar word aanvaar dat Vasco da Gama as jong man sterrekunde, wiskunde en navigasie geleer het. In 1492 is hy deur koning Johan II van Portugal as seeoffisier aangestel en gestuur om Franse skepe langs die kus gevange te neem: 'n taak wat hy vinnig en doeltreffend uitgevoer het. 'n Paar jaar later, in 1479, word Da Gama die eerste persoon wat 'n seevaart van Europa na Indië voltooi (hy het in 1499 in Indië voet aan wal gesit). In dié tyd was die grootste deel van die roete reeds bekend: Diogo Cão het in 1484 tot by Namibië gevaar en Bartolomeus Dias in 1488 tot by Suid-Afrika.


Die Afrikanerparty was ’n Suid-Afrikaanse politieke party van 1941 tot 1951. Op 4 September 1939 stem die meerderheid van die Suid-Afrikaanse parlement ten gunste van ’n oorlogsverklaring teen Duitsland. Teen die sin van die sittende premier J.B.M. Hertzog stem ook 'n groot deel van sy regeringsparty Verenigde Party (VP) ten gunste van die oorlogsverklaring. Hertzog tree hierna as premier uit en word opgevolg deur Jan Smuts. Hertzog tree ook uit die VP en stig met sy aanhangers die Volksparty wat ten gunste van neutraliteit in die Tweede Wêreldoorlog was. In 1941 smelt die grootste deel van Hertzog se Volksparty saam met die Gesuiwerde Nasionale Party van Daniël François Malan en vorm die Herenigde Nasionale Party. Die hereniging was van korte duur. In 1941 verlaat Hertzog die politiek en sy belangrikste ondersteuners stig onder leiding van N.C. Havenga die Afrikanerparty. Ideologies het die Afrikanerparty en die Herenigde Nasionale Party nie baie van mekaar verskil nie. Die grootste verskil was dat die Afrikanerparty die Kleurlinge beskou het as deel van die Afrikaners. Volgens dié party was Kleurlinge en Afrikaners gelyke vennote. Dit is iets waarmee Malan hom nie kon versoen nie.


Danwel Demas (gebore in Paarl, 15 Oktober 1981) is 'n Suid-Afrikaanse rugbyspeler wat sy land verteenwoordig het in die kleiner en korter weergawe van die spel (Sewesrugby). Hy het ook al uitgedraf vir die Pumas, Blou Bulle en Boland Kavaliers in die Vodacombeker en die Vrystaat Cheetahs in die Curriebeker. Verder het hy 25 wedstryde in die Super 14-reeks gespeel, meestal vir die Cheetahs in 2009-2010. Spelersprofiel op ESPN Scrum SA Rugbyprofiel Spelersprofiel op itsrugby.co.uk


Anajo (IFA: [aˈnaːjo]) is 'n popgroep vanuit Augsburg in die vrystaat Beiere, Duitsland. Die lede is Oliver Gottwald op kitaar en stem, Michael Schmidt op baskitaar en Ingolf Nössner op die trommestel. Die groepsnaam het toevallig aan hulle gekom: die groep het 'n Italiaans-Duitse rolprent Banana Joe gekyk, maar aangesien die televisie stukkend was, was ana Jo die enigste leesbare gedeelte van die titel. In 2004 het die groep hul debuutalbum Nah Bei Mir (Afrikaans: Naby my) op die Duitse plateëtiket Tapete Records vrygestel. Voordat hulle 'n platekontrak met Tapete onderteken het, het hulle 'n enkelspeler, "Ich Hol' Dich Hier Raus" (Afrikaans: Ek haal jou hieruit), vrygestel wat op die klingel van 'n Duitse televisieprogram, Ein Fall für Zwei, gebaseer was. Die groep se tweede ateljeealbum, Hallo, wer kennt hier eigentlich wen? (Afrikaans: Hallo, wie ken hier eintlik wie?), is op 9 Februarie 2007 deur Tapete Records vrygestel. In aanloop tot die vrystelling het hulle 'n EP, Spätsommersonne (Afrikaans: Laatsomerson) vrygestel wat drie nuwe bane en twee regstreekse opnames bevat het.


Droompop is 'n tipe alternatiewe rock wat gedurende die middel 1980's in Brittanje begin vorm het toe groepe soos Cocteau Twins (Treasure), The Chameleons, The Passions, Arab Strap, Dif Juz, Lowlife en A.R. Kane (aan wie hierdie term toegeskryf word) begin het om postpunk- en eteriese eksperimente met bittersoet popmelodieë saam tevoeg om sensuele, sonies ambisieuse klankskappe te vorm. Die essensie van die musiek is 'n fokus op eteriese teksture en buie, eerder as op voortstuwende rock-riwwe. Asemerige, hoë-register vroulike stemme of byna gefluisterde manlike stemme is gewoonlik die sangstyl; lirieke is normaalweg introspektief en eksistensieel van aard. Albumomslagte neig om uit waserige pastelbeelde en/of rou minimalistiese ontwerpe te bestaan. Die bekendse platemaatskappy wat met die droompopgenre geïdentifiseer word, is 4AD, alhoewel ander uitgewers soos Creation, Projekt, Fontana, Bedazzled, Vernon Yard en Slumberland ook noemenswaardige vrystellings in hierdie genre uitgereik het. Allmusic-inskrywing oor droompop (en) Hierdie artikel is ’n saadjie. Voel vry om Wikipedia te help deur dit uit te brei.


Indië is 'n federasie wat onderverdeel is in 28 deelstate, 6 uniegebiede en 1 nasionale hoofstadgebied (Delhi). Alle deelstate en uniegebiede is weer onderverdeel in distrikte. Hindi is volgens die grondwet van 1950 die ‘voorkeur’ amptelike taal van Indië. Hierdie taal word deur die federale owerheid gebruik. Ook word Hindi gebruik as kommunikasietaal tussen die federale owerheid en die deelstate waar Hindi as amptelike taal erken word. Engels word deur die federale owerheid ook as amptelik taal erken en gebruik as kommunikasietaal met die ander deelstate waar Hindi nie erken word nie. Volgens die grondwet van 1950 sou Engels as amptelike taal erken word tot en met 1965, waarna die taal sy amptelike status sou verloor ten gunste van Hindi. Maar dit het nie gebeur nie. Veral in die sakelewe, maar ook by regeringsinstansies geniet Engels vandag hoë prioriteit. Naas Hindi en Engels geniet nog 21 ander tale amptelike erkenning. In die onderstaande tabel word die uniegebiede kursief aangedui. Pleknaamsveranderinge in Indië (en) Verinder Grover (1996). Ranjana Arora (red.). Encyclopaedia of India and Her States edition. New Delhi: Deep & Deep. ISBN 81-7100-730-9.


Trinidad en Tobago (Engels: Trinidad and Tobago, [ˈtrɪnɪdæd ... təˈbeɪɡoʊ], luister (hulp·inligting); Spaans vir: "Drie-eenheid" en "tabak"), amptelik die Republiek Trinidad en Tobago (Republic of Trinidad and Tobago), is 'n eilandstaat in Noord-Amerika met 'n oppervlakte van 5 131 km² en 'n bevolking van 1 359 193 in 2018. Die land bestaan uit twee eilande: Trinidad (4 828 km²) en Tobago (300 km²) wat albei aan die Klein-Antille behoort. Trinidad word deur 'n seestraat van 11 km breed van Venezuela geskei, terwyl Tobago 35 km noordwes van Trinidad geleë is. Trinidad en Tobago is in die oostelike deel van die Karibiese See op die grens met die Atlantiese Oseaan geleë. Dit is in die noordooste van Venezuela, in die noordweste van Guyana en in die suide van Barbados en Grenada geleë. Trinidad en Tobago is net noord van die Suid-Amerikaanse kus en die Río Orinoco se monding in die Atlantiese Oseaan geleë, maar word weens historiese en kulturele redes as deel van Noord-Amerika beskou.


Natuur Bewaringsgebiede • Diere • Plante


Solomon Popoli Linda (1909 - Soweto, Johannesburg, 8 Oktober 1962) was 'n Suid-Afrikaanse musikant, sanger en komponis van Zoeloe-afkoms. Hy skryf die lied " Mbube " wat later wêreldwyd die treffer The Lion Sleeps Tonight word. Ondanks die gewildheid van die liedjie sterf Linda in armoede in 1962 aan nierversaking. Lys van Suid-Afrikaanse musikante Hierdie artikel is ’n saadjie. Voel vry om Wikipedia te help deur dit uit te brei.


SV Memmelsdorf is 'n sportklub uit Memmelsdorf in die deelstaat Beiere in Duitsland, veral bekend vir sy sokkerafdeling. Behalwe sokker het die klub ook afdelings vir bofbal, skaak, kegelbal en ski. Die bofbalafdeling het tussen 1995 en 1998 in die 2. Bundesliga (bofbal) meegeding. Die klub is op 7 Desember 1923 met die huidige naam gestig. Die klub het die grootste deel van sy bestaan in die laer ligas op streeksvlak deurgebring, maar het in die 1988/89-seisoen deurgedring na die uitspeelrondtes om promosie na die Oberliga Beiere (op daardie stadium op die vierde vlak van die sokkerstruktuur). Die klub het egter met 3-5 teen SpVgg Fürth verloor voor 4 500 toeskouers. Die klub se grootste prestasie was om die eerste rondte van die DFB-Pokal te haal in die 1978/79-seisoen, waar daar met 8-1 teen 1. FC Bocholt verloor is. Amptelike klubwerf


Belmopan (Engels: [ˌbɛlmoʊˈpæn]) is sedert 1970 die hoofstad en naas Belize-stad en San Ignacio tweede grootste stad van Belize, 'n land in Sentraal-Amerika. Die stad het 'n bevolking van 19 458 in 2015 gehad en is in die sentrum van Belize geleë. Toe die destydse hoofstad Belize-stad in 1961 deur die orkaan Hattie verwoes is, is in die sentrum van Brits-Honduras met die oprigting Belmopan begin. Belmopan is op 1 Augustus 1970 gestig en die naam is afgelei van Belize en Mopan, 'n plaaslike rivier. Wikimedia Commons het meer media in die kategorie Belmopan. Toerisme-inligting oor Belmopan op Wikivoyage (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Simba is die leeupersonage en hoofkarakter uit een van Disney se bekendste tekenprent-rolprent trilogie, Die Leeukoning (Engels: The Lion King). Hy is die seun van Mufasa en Sarabi, broerskind van Scar, lewensmaat van Nala en vader van Kiara. Sy naam beteken "leeu" in Swahili. Hy beskik oor 'n goue pels en, sodra hy volwassenheid bereik, het hy rooi maanhare. By die aanvang van Die Leeukoning word Simba as die pasgebore seun van Koning Mufasa en Koningin Sarabi aan die kykers vertoon. Hy word deur die wyse mandril, Rafiki, gesalf en omhoog bo-op die Leeurots gehou, sodat al die diere van Leeuland hul toekomstige koning kan aanskou. Soos Simba groter word, verander hy in 'n lewendige, weerbarstige en soms selfs 'n verwaande jong welpie, wat glo dat koningskap beteken dat hy van soggens tot saans kan hiet en gebied soos hy luskry. Deur die welpie se naïewe geaardheid tot sy voordeel aan te wend, vertel sy konkelende oom Scar hom van die Olifantbegraafplaas. Hoewel hy vir Simba aanraai om nie soontoe te gaan nie, weet hy verseker dat die jong welpie uit pure nuuskierigheid juis daar 'n draai sal wil gaan maak.


Alexander (Ali) Rahbari (Persies: الکساندر (علی) رهبری) is die broer van die solis Sohre Rahbari en is in 1948 in Iran gebore. Hy het sy dirigentopleiding in Wene se Musiekakademie ontvang. Hy het redakteur van Teheran se Konservatoria vir Musiek geword en 'n leidende rol in die kultuurontwikkeling van sy land gespeel. Herbert von Karajan het hom genooi om die Berliner Philharmoniker te dirigeer, en hy het Von Karajan se assistent in Salzburg geword. Hy het hierna orkeste wêreldwyd gedirigeer, en is tans 'n Oostenrykse burger. Hierdie artikel is ’n saadjie. Voel vry om Wikipedia te help deur dit uit te brei.


Thiès is die derde grootse stad in die land van Senegal, en het 'n bevolking van omtrent 263 500 in 2007 gehad. Die stad lê in die weste van die land, 70 km oos van die hoofstad Dakar. Hierdie artikel is ’n saadjie. Voel vry om Wikipedia te help deur dit uit te brei.


SV Bavenstedt is 'n sportklub uit Hildesheim in die deelstaat Neder-Sakse in Duitsland. Behalwe sokker het die klub ook onder meer 'n tafeltennis-afdeling. Bavenstedt is 'n dorpswyk van Hildesheim wat tot 1974 'n onafhanklike dorp was. Die eerste sokkerklub in Bavenstedt was Schwarz-Weiß Deutschland, wat in 1911 gestig is. Die klub kon egter nie die Eerste Wêreldoorlog oorleef nie. In 1929 is daar weer 'n sportklub in Bavenstedt gestig genaamd Deutschen Jugendkraft Bavenstedt, maar die klub is in 1933 deur die Nazi’s verbied. Die huidige klub is op 1 Februarie 1946 gestig. Amptelike klubwerf


Kiwalani is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 61 960. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


Dr. Servaas Hofmeyr (Kaapstad, 11 Desember 1830 – Montagu, 5 Desember 1888) was 'n predikant in die Nederduitse Gereformeerde Kerk. Hofmeyr was die twaalfde kind van Jan Hendrik Hofmeyr (1789-1862) en sy vrou, Hester Sophia Joubert, en 'n jonger broer van prof. N.J. Hofmeyr. Nadat hy die skool Tot Nut van 't Algemeen in Kaapstad bygewoon het, vertrek hy na Utrecht in 1849 waar hy 'n doktorsgraad in die teologie behaal in Augustus 1856. Sy tesis, in Latyn geskryf, het gehandel oor Paulus se leerstelling oor die eersgeborene van alle wesens. Gedurende sy studiejare het hy baie gereis, ook na Noord-Amerika. Met sy terugkeer na Suid-Afrika is hy op 13 Februarie 1857 as predikant gelegitimeer. Hofmeyr ontvang talle beroepe en aanvaar dié na die NG gemeente Colesberg, waar ds. John Murray hom op 29 Augustus 1857 bevestig. Op 29 September 1860 is hy in sy tweede en laaste gemeente, Montagu, bevestig. Hier behaal hy uitsonderlike sukses, gekenmerk deur die geestelike herlewing wat op sy bevestiging gevolg het. Wit sowel as bruin inwoners was baie erg oor hom.


Vryheidsdag is 'n Suid-Afrikaanse openbare vakansiedag wat jaarliks op 27 April herdenk word ter herinnering aan die land se eerste demokratiese verkiesing wat op dié dag in 1994 begin en die dag daarna geëindig het. Die verkiesings was die eerste nie-rassige nasionale verkiesings waar almal oor die ouderdom van 18, insluitend nie-burgers, toegelaat is om te stem. Geen kieserslys is gebruik. Tydens vorige verkiesings onder die apartheidsregering het nie-blankes beperkte stemregte gehad. Sommige groepe en sosiale bewegings in Suid-Afrika herdenk op die dag "UnFreedom day" (nie-vryheidsdag) waartydens hulle die gebrek aan vryheid wat arm mense ervaar gedenk. Geskiedenis van Suid-Afrika Suid-Afrikaanse algemene verkiesing van 1994 Lys van openbare vakansiedae in Suid-Afrika (en) On the Anniversary of Nelson Mandela's Election: Why Political Campaigns Are Only One Road to Social Change Geargiveer 6 Julie 2008 op Wayback Machine deur Danny Schechter, Common Dreams, 28 April 2008. Hierdie artikel is ’n saadjie. Voel vry om Wikipedia te help deur dit uit te brei.


Kraggeleiding of "elektriese geleiding van hoogspanning" is die grootmaat-vervoer van elektriese energie vanaf opwekkingsaanlegte (histories hidroëlektrisiteit, kernkrag, met aardgas of steenkool, maar nou ook vanaf windkrag, sonkrag, geotermiese krag en ander vorme van hernubare energie) na substasies naby die verbruikers geleë, soos bevolkingspunte. Dit verskil van elektrisiteitsverpreiding wat tipes verwys na die plaaslike bedrading tussen hoogspanning substasies en die finale verbruiker. Hierdie artikel is ’n saadjie. Voel vry om Wikipedia te help deur dit uit te brei.


Navahrudak (Belarussies Навагрудак [navaˈɣrudak] is 'n stad in die Belarussiese Hrodna-voblast. Navahrudak word in Russies Новогрудок, in Pools Nowogródek, in Litaus Naugardukas en in Jiddisj נאַוואַרעדאָק, Navaredok genoem. Die eerste verwysing na Navahrudak dateer uit die jaar 1044 toe die grootprins van Novgorod en Kiëf, Jaroslav I die Wyse (1019–1054), oorlog teen Litause stamme gevoer het. Daarnaas verwys ook die Hypatius-kroniek onder die jaargetal 1252 na Novogorodok (letterlik "nuwe klein stad"). Navahrudak was destyds 'n belangrike nedersetting in die afgeleë westelike gebiede van die Kriwitsje, 'n Oos-Slawiese stamgroep, wat volgens sommige geskiedkundiges vanaf die 10de eeu deur die Kiëf-Roes oorheers is. In die 13de eeu het die Roes se fragiele bewind as gevolg van nomadiese invalle uit Asië verbrokkel. Hierdie invalle het hul hoogtepunt in 1240 met die plundering van Kiëf deur Mongoolse hordes bereik en 'n geopolitiese vakuum in die gebied laat ontstaan wat later as Swart-Roetenië bekend sou staan. Die vroeë Oos-Slawiese stamgroepe was in 'n aantal onafhanklike en mededingende vorstedomme opgesplits.


Pichilemu (Mapudungun vir: "Kleine Bos") is 'n toerisme-stad en gemeente wat in die sentrale gebied van Chili aan die Stille Oseaan gelêe is. Dit is die hoofstad van die provinsie Cardenal Caro. Die strand van Pichilemu word beskou as een van die wêreld se beste plekke vir branderplankryery, veral die sektor van Punta de Lobos, waar wedstrye gereeld gehou word. Wikimedia Commons het meer media in die kategorie Pichilemu. (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van die Seychelle-eilande is op 18 Junie 1996 amptelik in gebruik geneem. Die vlag vertoon ’n straalvormige vlag met vyf bane in blou, geel, rooi, wit en groen wat van die linker onderste hoek van die vlag uitstraal na die bo- en regterkant van die vlag. Daar word van die ontwerp van die vlag gesê dat dit ’n dinamiese, jong land voorstel wat die toekoms inbeweeg. Die kleure stel elk die volgende voor: blou stel die lug en die see voor, geel stel die son voor, rooi is die kleur van die mense, wit stel eensgesindheid voor en groen stel die natuurlike omgewing voor. Daar is ook gesê dat die verskillende kleure op die vlag die politieke partye in die Seychelle voorstel. Voor 1903 is die Seychelle-eilande geadministreer as ’n afhanklikheid van Mauritius. Van 1903 tot 1976 is ’n blou Britse vaandel gebruik as die vlag van die Seychelle-eilande met ’n verandering in die wapenskild in 1961. Toe die Seychelle in 1976 onafhanklikheid verkry het, het die land ’n vlag aangeneem met die Sint Andrieskruis waarvan die boonste en onderste driehoeke blou was en die linker- en regterdriehoeke rooi was.


Krateros of Krateuas (Grieks: Κρατεύας), uit die Argeïese Dinastie, was in 399 v.C. vier dae lank koning van Masedonië. Hy was die minnaar van Archelaos I, vir wie hy vermoedelik vermoor het sodat hy self kon koning word. Volgens ’n ander weergawe het Krateros sy voorganger doodgemaak omdat dié sy dogter aan hom belowe het, maar haar toe later aan iemand anders gegee het. Volgens ’n derde weergawe het hy Archelaos per ongeluk tydens ’n jagtog doodgemaak. Hierdie artikel is vertaal vanuit die Engelse Wikipedia Ps.-Plato, Alcibiades II, 141d; Aristotle, Politics, V, 10 (1311b). Aelian, Varia historia, VIII, 9. Diodorus Siculus, Library, XIV, 37, 6. Hierdie artikel is ’n saadjie. Voel vry om Wikipedia te help deur dit uit te brei.


Ashtray Electric is 'n Suid-Afrikaanse musiekgroep van Bellville, Wes-Kaap. Die groep bestaan uit André Pienaar, Regardt Nel, Rudi Cronjé en Rupert Nel. Hulle debuutalbum, Bonjour, is in 2009 vrygestel. Die groep is ook in 2009 aangewys as die beste nuweling tydens die jaarlikse MK-toekennings. Bonjour, 2009 Measured in Falls, 2011 The Dave Sessions, 2007 The Swing, 2007 Quite Overstared, 2008 Seasons, 2009 When Sex Becomes a Sport, 2010 MK Awards - ál die wenners, Rapport, 12 Maart 2009. Lys van Suid-Afrikaanse musiekgroepe Ashtray Electric se amptelike webtuiste Geargiveer 4 September 2009 op Wayback Machine


Hieronder volg 'n lys van bevele wat binne die raamwerk van die IRC-protokol gebruik kan word. Na die installering van 'n IRC-kliënt kan u toegang tot 'n IRC-bediener verkry. Om byvoorbeeld na bediener irc.freenode.net te konnekteer: /server irc.freenode.net Die kliënt sal nou 'n verbinding met 'n bediener in die FreeNode-netwerk bewerkstellig. Daarna kan u toegang tot 'n kanaal verkry deur in te tik: /join #naam_van_kanaal Alle bevele begin met 'n skuinsstreep (/). Hierdie bevele is nie vir ander gebruikers sigbaar nie. Alle teks wat nie met 'n "/" begin nie sal deur almal gesien kan word. Die belangrikste bevele sluit in: